PT, Demo Silent Hills 2015 Mungkin Akan Terus Boleh Dimainkan Di PS5

Beberapa hari lalu, Sony telah mengesahkan bahawa hanya 10 buah game PS4 yang tidak akan boleh dimainkan di PS5. Dalam erti kata lain, lebih daripada 4,000 game PS4 akan boleh dimainkan di PS5 melalui backward compatibility.
Tanpa kita sedari, sifir mudahnya, PT, iaitu demo untuk game Silent Hill yang pernah dikeluarkan pada tahun 2015 lalu untuk PS4, akan terus boleh dimainkan di PS5 kelak — masih terselamat untuk satu lagi generasi konsol.
Dari segi logiknya, ya, memang PT sepatutnya boleh dimainkan di PS5. Namun apa sahaja boleh berubah sekiranya Konami ingin memadamkan keupayaan ini. Seperti yang kita tahu, Konami telahpun membuang PT dari PS Store selepas perpisahan antara syarikat tersebut dengan insan di sebalik pembikinin game tersebut, Hideo Kojima. Satu-satunya cara untuk para pemain PS4 kini (dan kemungkinan dibawa ke PS5 nanti) menikmati PT hanyalah oleh mereka yang pernah mencuba PT dan telahpun memasukkan demo itu ke dalam akaun mereka.
Buat masa ini, tiada sebarang maklumbalas daripada Konami mahupun Sony. Moga-moga demo yang paling seram pernah penulis mainkan ini akan terus hidup walaupun ia sebenarnya telah ‘dibunuh’ oleh Konami.
Terima kasih, GamesRadar.


Metro Exodus: Sertai Epic Games Store, Pengguna Steam Mengamuk, Developer Ugut Bikin Metro Untuk Konsol!

Drama berterusan. Peperangan antara Steam dan game store/launcher lain mula menampakkan sisi hodohnya!

Baru-baru ini, Epic Games Store telah mengumumkan mereka akan menjadi platform jualan digital eksklusif bagi Metro Exodus dengan tawaran harga USD49.99 (~RM204.66). Pengumuman ini bermakna game ini takkan dijual di Steam, platform jualan dan launcher video game paling popular selama ini.
Bagi korang yang dah order Metro Exodus di Steam pada harga USD59.99 (~RM245.599), korang masih akan mendapat game tersebut dan DLC-DLC berkaitan di platform itu.

CEO Deep Silver, Klemens Kundratitz berkata, “…sistem jualan dan keuntungan yang ditawarkan di platform Epic sangatlah menarik, suatu game-changer yang membolehkan penerbit melaburkan lebih banyak wang menghasilkan kandungan ataupun memanjangkan penjimatan kepada pemain… Demi kepentingan peminat-peminat Metro kami.”w
Deep Silver selaku penerbit francais ini juga mengumumkan episod Game Metro terdahulu – Metro 2033 Redux dan Metro Last Light Redux juga akan hadir ke platform Epic Games Store.

Kemudian, mereka-mereka di Steam mula bangkit menyatakan rasa tak puas hati mereka. Game-game lama Metro mula menerima serangan review-bomb; meninggalkan review dan komen teruk di page-page game tersebut – lalu merubah sistem rating game tersebut dari review positif ke negatif. Laman Metro 2033 Redux, dan Metro 2033: Last Light Redux telah menerima ribuan komen dan review negatif berikutan pengumuman perpindahan Metro ke Epic Games Store.
Terbaru, artikel DualShockers melaporkan bahawa di forum Gameinator yang membincangkan Metro Exodus, seorang pengguna dengan nama ‘scynet’ yang kononnya seorang developer dari 4A Games yang membangunkan francais Metro ini telah berkata, “Ada yang berkata Metro Exodus dan siri-siri sebelumnya adalah sampah, dengan berkata demikian ia akan membuat dunia menjadi lebih baik, mereka juga ingin mengangkat developer tamak.”
Kemudian ‘scynet’ menambah, “Jika pemain PC mengumumkan boikot terhadap Metro, mungkin Metro berikutnya nanti, jika ada, ianya pasti takkan hadir ke PC. Korang nilai lah sendiri. Saya secara peribadi kasihankan peminat yang setia.”
Artikel tersebut seterusnya melaporkan bahawa bagaimana proses mengemaskini Metro Exodus bagi konsol telah mengajar mereka tentang proses mencantikkan game itu.
Bukan Metro Exodus sahaja yang memilih untuk beralih ke Epic Games Store, Division 2 keluaran Ubisoft juga telah memilih untuk dilancarkan dan dijual secara digital di platform tersebut dan di platform Uplay milik Ubisoft sendiri.
Metro Exodus dijadualkan akan dilancarkan 15 Februari nanti di platform PC, Xbox One dan PS4.


Overwatch Dan Overwatch 2 Nanti Akan Digabungkan Menjadi Satu Game, Kata Pengarah

Disebabkan Overwatch dan Overwatch 2 akan mendapat kemaskini multiplayer (PvP) yang sama, kedua-dua game ini nanti akan digabungkan menjadi satu game yang sama.
Perkara ini disahkan sendiri oleh pengarahnya, Jeff Kaplan, ketika bercakap kepada Kotaku. Client untuk kedua-dua game ini akan disatukan bagi mengelakkan perpecahan antara pemain apabila server tertutup kelak.
Kata Kaplan: “Akan ada pada suatu ketika nanti client [kedua-dua game] akan disatukan. Kami rasakan ini adalah penting, terutamanya sebagai satu pengalaman kompetitif. Idea asasnya adalah untuk mengelakkan perpecahan para pemain dan tidak memberikan sebarang kelebihan kompetitif kepada sesiapa. Kalau kita bermain dalam kumpulan kompetitif yang sama, kamu tidak seharusnya mempunyai framerate yang baik hanya kerana kamu berada di enjin game yang berbeza.”
Pastinya keputusan ini tidak mengejutkan apabila Blizzard sebelum ini telah mengesahkan segala kemaskini terbaru untuk multiplayer dalam Overwatch 2, akan turut dibawakan ke dalam game pertama Overwatch. Apa yang membezakan kedua-dua game ini, yang kononnya dikatakan sebagai sekuel, adalah kandungan PvE game ini seperti story mode dan co-op.
Overwatch 2 akan dilancarkan ke semua platform yang boleh memainkan Overwatch pada ketika ini — iaitu PC (Battle.net), PS4, Xbox One dan Switch. Walau bagaimanapun, Blizzard masih lagi belum mengumumkan bilakah Overwatch 2 akan dilancarkan.


Starcraft Remastered Bakal Tiba di Pelantar PC Antara Jun – September Ini.

Blizzard Entertainment mengumumkan StarCraft: Remastered, pembaharuan semula dari permainan Real Time Strategy (RTS) popular dari tahun 1995.

Siap dengan pembaharuan grafik yang menyokong 4k output dan 1080p, audio yang dinaiktaraf, dan misi yang disampaikan macam stail komik. TETAPI, persamaan gameplay masih dikekalkan untuk memberikan rasa sama dengan yang asal.

Dengan penambahan baikan grafik dan seumpamanya, StarCraft: Remastered juga menyokong Battle.net (sekarang sudah bertukar menjadi Blizzard App) untuk matchmaking dan chat sesama BattleTag yang lain, streaming ke Facebook, Cloud Saves, dan lain-lain.
Matchmaking akan dibuat berdasarkan skill pemain dan races (Terran, Zerg, Protoss) yang digunakan dalam perlawanan tersebut. Tetapi ia juga membolehkan pemain menggunakan sistem matchmaking yang sama macam yang digunakan pada zaman 1995 itu, dimana ianya tiada unsur ‘matchmaking’ yang ada macam sekarang ini.

Dalam masa terdekat, StarCraft: Remastered akan ada di Blizzard App untuk pre-order. Perlu difahamkan bahawa versi ini juga didatangi dengan siri sambungannya, Brood War. Berikut adalah beberapa skrinshot perbezaan antara yang asal (1995) dengan remastered punya:
Original (1995) :

Remastered :

Original (1995) :

Remastered :

Original (1995) :

Remastered :

Original (1995) :

Remastered :

Anda teruja dengan perubahan ini? Adakah ianya mengimbau kembali zaman kanak-kanak anda bermain di CC pada masa dahulu? Jangan lupa untuk pre-order game ini di dalam Blizzard App.


Koleksi Game Segera PlayStation Plus Untuk November 2018

Bulan kedua terakhir sebelum tahun 2018 menutupkan tirai, apakah agaknya game-game percuma pelanggan PlayStation Plus?

PlayStation Asia telah mengumumkan apakah senarai game percuma yang akan dibawakan mereka untuk langganan PlayStation Plus bagi rantau Asia (R3) untuk bulan November 2018. Game-game ini akan boleh mula diambil dari 8 November hingga 5 Disember. Game-game tersebut ialah:

BEYOND: Two Souls
The Metronomicon: Slay the Dance Floor
Burly Men at Sea

Bagi korang yang masih belum ambil game-game percuma untuk bulan lalu, korang masih ada masa sehingga 7 November 2018.


Liga FIFA Pro Clubs VPG Dilarang MFL Untuk Bersiaran Langsung Di RTM – Ini Apa Yang Berlaku [KEMASKINI]

[KEMASKINI]:
Pihak MFL telah mengeluarkan kenyataan rasmi yang menjelaskan lebih lanjut tentang tuntuan dan larangan yang dilakukan oleh mereka terhadap VPG Malaysia. Secara ringkas, terdapat dua isu berbangkit yang terkait dengan larangan kepada kejohanan yang dianjurkan oleh VPG Malaysia.
Pertama, EA Sports sebenarnya melarang mana-mana pertandingan FIFA yang berskala komuniti (seperti VPG ini) untuk menyiarkan perlawanan-perlawanannya di kaca televisyen, dalam kes ini di saluran RTM. Sekiranya live stream di platform media sosial sahaja, tiada masalah.
Garis panduan ini jelas dinyatakan dalam EA Sports Community Tournament Guidelines: “We don’t object to live streaming your community tournament, but you may not broadcast on television.”
Isu kedua yang mendatangkan masalah kepada VPG Malaysia ialah penggunaan istilah “Liga Super” dalam pertandingan yang dianjurkan mereka. MFL menegaskan bahawa “Liga Super” ialah harta intelektual atau “intellectual property” (IP) MFL dan pihak MFL tidak memberikan sebarang hak kepada VPG untuk menggunakan nama tersebut. MFL turut menyatakan yang mereka tidak pernah menerima sebarang permohonan untuk menggunakan IP “Liga Super” daripada pihak VPG.
Untuk makluman, nama rasmi yang digunakan oleh VPG untuk pertandingan anjuran mereka ialah “Liga Super Pro Club Malaysia”.
“Kami berpendapat penggunaan nama ini mampu menimbulkan salah faham dan tanggapan yang kejohanan ini juga salah satu daripada kejohanan e-sukan yang dianjurkan oleh MFL dan ianya turut menjaga aspek komersial Liga Malaysia,” ujar MFL.
Pihak MFL turut mengesahkan yang terdapat banyak kejohanan seumpama ini yang menggunakan mode Pro Clubs dianjurkan dengan menggunakan nama lain seperti Liga Proclub Malaysia, eMalaysian League serta lain-lain dan pihak MFL tidak mengambil sebarang tindakan.
Korang boleh baca kenyataan penuh MFL di bawah:

[LAPORAN ASAL]:
Sejak semalam, komuniti FIFA Pro Clubs tempatan telah dikejutkan dengan satu berita yang cukup menggemparkan.
VPG Malaysia telah mengumumkan bahawa pertandingan FIFA Pro Clubs yang dianjurkan mereka tidak lagi dibenarkan bekerjasama dengan RTM Sports News untuk bersiaran langsung di Sukan TV RTM. Apa yang mengejutkan ialah larangan ini dikeluarkan oleh eMFL iaitu liga esports yang dianjurkan oleh Malaysian Football League (MFL) — sebuah organisasi yang ditugaskan untuk mengendalikan perlawanan bola sepak di Malaysia.
Berikut ialah kenyataan penuh yang dikeluarkan oleh VPG Malaysia di laman Facebook pagi tadi:

Larangan ini sebenarnya menimbulkan kemusykilan ramai. Pertama sekali, bagaimana eMFL boleh mendakwa yang pihak VPG Malaysia telah melanggar hak kerana “MFL memiliki hak rasmi dan eksklusif untuk menganjurkan pertandingan eMFL” sedangkan pertandingan VPG itu sendiri tiada kaitan dengan eMFL. Pertandingan VPG tidak menggunakan nama-nama pasukan bola sepak tempatan sebenar dalam penganjuran itu kerana setiap pasukan dalam VPG hadir dengan pasukan masing-masing daripada komuniti Pro Clubs yang sudah bertapak bertahun lamanya.
Kemudian, melalui pemerhatian JomGaming, pihak MFL tidak menandatangani apa-apa perjanjian dengan RTM untuk hanya menyiarkan pertandingan esports anjuran MFL sahaja. Malah, kita dapat saksikan bagaimana eMFL mempunyai laman Facebook mereka sendiri untuk menyiarkan secara langsung pertandingan eMFL mereka sendiri. Mengapa perlu mengganggu pertandingan anjuran pihak lain di platform penyiaran lain yang tiada kaitan langsung?
Satu sudut yang JomGaming boleh fikirkan apakah asas MFL membuat tuntutan sebegini ialah eMFL dikatakan adalah rakan kongsi rasmi EA Sports FIFA. Ia tertera di bahagian info laman Facebook eMFL (screenshot di bawah):

Sekiranya mengikut logik ini, eMFL seolah-oleh mempunyai hak eksklusif untuk menyiarkan secara langsung apa sahaja pertandingan siri game FIFA. Hanya eMFL yang berhak menyiarkan apa-apa pertandingan FIFA walau apa jua jenis pertandingan di mana-mana platform seluas-luas Internet ini? Bagaimana dengan pertandingan-pertandingan FIFA lain yang sememangnya berlambak disiarkan secara langsung mutakhir ini? Ini sesuatu yang tidak masuk akal.
Ini seumpama isu FINAS yang ingin meminta lesen setiap kali memuatnaik apa-apa video di media sosial. Bagaimana ingin mengawal media sosial yang begitu luas?
Jikalau inilah asas sebenar larangan daripada eMFL ini, maka mengapa baru sekarang membuat tuntutan? Mengapa selepas pasukan VPG memenangi Piala Asia dengan menumbangkan UAE di perlawanan final, sekaligus melayakkan mereka ke Piala Dunia? Mengapa tidak melakukannya sejak permulaan musim? Atau kenapa tidak membuat tuntutan ke atas semua pertandingan FIFA lain yang bersiaran langsung di media sosial sejak eMFL menjadi rakan kongsi rasmi FIFA?
Ya, ini semua masih analisis awal daripada JomGaming, Sebab itulah pihak kami cuba menghubungi pihak eMFL dan MFL sendiri untuk mendapatkan komen. Namun, semasa artikel ini ditulis, mereka belum memberikan sebarang maklum balas.
JomGaming juga telah menghubungi pihak VPG Malaysia untuk mendapatkan komen lanjut mereka. Walau bagaimanapun, mereka telah menolak untuk melakukan sedemikian. Maka, kita hanya dapat bercakap-cakap hanya daripada kenyataan umum VPG Malaysia yang boleh dikatakan agak kurang terperinci itu.
Pada ketika ini, liga tempatan yang dianjurkan VPG sedang berlangsung, dan dijangka tamat pada minggu ini. Empat pasukan terbaik dari Eastern Conference dan Western Conference akan mara ke peringkat suku akhir, kemudiannya terus ke ke separuh akhir dan final.

Malangnya, para peminat tidaklah dapat menonton perlawanan-perlawanan yang cukup menarik ini kerana pertandingan ini akan diteruskan tanpa sebarang siaran langsung oleh mana-mana pihak. Walaupun tidak mahu memberikan komen lanjut tentang isu hak penyiaran ini, pihak VPG Malaysia menyatakan yang musim ini akan diteruskan tanpa sebarang siaran langsung kerana kekangan kos yang perlu ditampung selepas apa yang berlaku terhadap larangan kerjasama dengan RTM ini.
JomGaming akan mengikuti rapat perkembangan cerita ini. Kami akan cuba menghubungi beberapa pihak lain untuk mendapatkan kisah lebih lanjut. Teruskan bersama kami.


Bethesda Umumkan Expansion Skyrim Untuk Elder Scroll Legends Dan Versi Mobile

Bethesda membawakan video game kad free-to-play Elder Scroll Legends ke iPhone dan Android. Mereka mengumumkannya semasa di persidangan E3 hari ini. Tambahan pula, Bethesda juga mendedahkan expansion terbaru Skyrim yang akan hadir pada bulan Jun ini.

Kemaskini Heroes of Skyrim dilancarkan pada 29 Jun ini. Expansion itu menambah 150 kad baru ke dalam game untuk memperkenalkan mekanik terbaru seperti Shouts dan banyak lagi jenis naga. Hero-hero yang biasa dijumpai dalam Skyrim juga akan membuat kemunculan semula, termasuk Aela the Huntress, J’Zargo dan Delphine. Korang boleh dapatkan maklumat dengan lebih lanjut mengenai expansion Heroes of Skyrim di laman web Elder Scroll Legends.
Bethesda juga mengesahkan bahawa kandungan terbaru yang lain seperti in-game tournaments dan Chaos Arena akan hadir apabila game dilancarkan di peranti mudah alih. Akan ada juga kandungan jalan cerita Dark Brotherhood.

Elder Scroll Legends sudah boleh didapati untuk PC, iPad dan tablet Android. Game ini baru sahaja dikemaskini dengan dua mod terbaru: Spectator, di mana korang boleh menonton permainan yang mana sedang dimainkan oleh kawan-kawan korang. Dan Gauntlet, global tournament di mana pemain bertanding untuk mendapat tempat dalam worldwide leaderboards.
Skyrim untuk versi Nintendo Switch juga telah ditunjukkan semasa persidangan hari ini. Bersama-sama dengan kawalan motion terbaru. Game ini serasi dengan figura Amiibo dari Legends of Zelda: Breath of the Wild. Tekan pada Link Amiibo akan memberikan karakter Zelda korang kelengkapan seperti Champion’s Tunic dan Master Sword.


Torment: Tides of Numenera: Dijangka Keluar Ke Pasaran Akhir Tahun Ini

Torment: Tides of Numenera merupakan sebuah game RPG yang merupakan sebuah spiritual successor bagi game yang mendapat pujian hebat pada 1999 iaitu Planescape: Torment!
Torment: Tides of Numenera sedang dibangunkan oleh inXile Entertainment sejak 2013. Tidak seperti  RPG yang lain dimana penggunaan sistem good/bad untuk pemilihan keputusan korang, game ini telah memilih untuk mencipta sistem sendiri yang diberikan nama Tides. Sistem ini akan mempengaruhi persekitaran terhadap character pemain dan juga ahli pasukan. Ada akan bersetuju dengan pilihan yang telah dibuat dan ada sebaliknya. Setiap keputusan akan memberi pengaruh kepada jalan cerita dan cara menyelesaikan krisis yang dihadapi.
Torment: ToN telah memegang rekod sebagai sebuah projek Kickstart yang paling cepat mendapatkan funding penuh dan memang dinanti oleh gamers yang rindukan siri Planescape. Dengan funding Kickstart berjumlah USD 4 juta, memang ramai mengharap Game ini akan mencapai kejayaan kelak.
Torment: Tides of Numenera bakal dikeluarkan pada akhir tahun ini dan akan berada di platform Windows, Mac dan Linux.


Project Octopath Traveler, Projek Terbaru Square Enix Khas Untuk Nintendo Switch

Dibawah naungan pasukan yang telah membangunkan siri Bravely.

Tidak diumumkan dalam Nintendo Switch Presentation tempohari, Project Octopath Traveler merupakan projek terbaru oleh Square Enix khas untuk konsol terbaru Nintendo itu.
Dibangunkan oleh pasukan yang membangunkan siri Default, Project Octopath Traveler akan menggunakan tema grafik retro dalam environment 2.5D dengan konsep RPG. Sebuah laman web teaser telah dibangunkan dengan memberikan pengunjung sedikit info dan lagi tema bagi Project Octopath Traveler.
Berikut adalah sedikit screenshot bagi Project Octopath Traveler.


Kenali Gerardo “Mako” – Modder Yang Bikin Konsol Biasa Jadi Stylo!

Berapa ramai dariada korang di sini yang menghargai konsol korang sama seperti korang menghargai game?
Siapa setuju kalau kami katakan yang rekabentuk luaran konsol kebanyakannya membosankan dan tidak menarik?
Tapi bagi pembangun video game, ia bukanlah faktor utama dalam pembelian video game kerana pengguna konsol selalunya memilih konsol tertentu berdasarkan kepada berapa banyak game eksklusif yang ada pada konsol tersebut.
Namun, ada seorang lelaki yang mahu mengubah mentaliti para gamers terhadap perkara ini dan dia mahu menyampaikan mesej melalui hasil seninya dengan mengatakan, “Hei, jika reka bentuk konsol kamu ada nilai estetik yang setaraf dengan video game yang kamu suka, kamu pasti akan menghargainya sama seperti kamu menghargai video game kegemaran kamu.”
Gerardo “Mako”
Gerardo atau lebih dikenali sebagai “Mako”, berumur 39 tahun dan berasal dari Barcelona, Sepanyol. Dia merupakan pengasas MakoMod. Dia mula membuat modding sejak tahun 2015 sebagai satu hobi, namun lama-kelamaan hobinya bertukar menjadi sebuah karier tetapnya.
Hasil kerjanya telah banyak menarik perhatian media dan juga pembangun seperti Sony PlayStation. Salah satu hasil kerjanya yang terkenal ialah PlayStation 4 Pro yang bertemakan God of War. Ia pernah dilelong di eBay.
PS4 Pro bertemakan God of War
Untuk pengetahuan korang, Mako mengambil masa selama 4 bulan untuk menyiapkan projek ini dan perjalanannya bukanlah mudah. Menurut Gerardo, dia perlu mencari tukang kulit yang mahir untuk menghasilkan kulit “Shoulder Pad” yang menutup separuh bahagian atas PS4 Pro. Untuk bahagian butang pada konsol itu, dia menggunakan kayu pain yang lama dan asli yang diukir dengan runes Nordik. Akhir sekali, dia menggunakan cat semburan batu untuk menghasilkan tekstur yang kasar di bahagian atas PS4 Pro.
Nampak macam senang, tapi untuk mengumpulkan bahan-bahan tertentu dan membayangkan konsep dan idea sehingga ia menjadi realiti tidak ramai yang boleh lakukan seperti dia.

Antara hasil kerjanya yang pertama ialah “Midgar” yang berdasarkan kepada game kegemaran Mako iaitu Final Fantasy VII.
Sepanjang pengalamannya sebagai seorang modder, cabaran yang paling sukar yang pernah dia jumpa adalah untuk mengukir model 3D di mana ia memerlukan sesi pembelajaran dan latihan yang banyak untuk mahir. Antara hasil kerjanya yang memerlukan dia untuk mengukir model 3D ialah figura Ryu dan Ken untuk mod PS2 Street Fighter 2 dan figura Castellano untuk mod PS4 The Evil Within 2.

Setiap hari dia perlu mempelajari teknik-teknik baru dan bagaimana untuk mengendalikan bahan-bahan baru. Mako perlu sedikit “mahir” dalam pelbagai perkara termasuklah seperti bagaimana hendak mengetahui umur sesebuah kayu, macam mana hendak menghasilkan acuan besi dan airbrushing.
Dari segi bagaimana Mako mendapat ilham dan inspirasi untuk projeknya, dia hanya perlu melihat kepada elemen-elemen yang penting sahaja dari game tersebut. Sebagai contoh, topeng Aku-Aku dan binaan Pre-Colombin dari mod PS4 Crash Bandicoot yang dia pernah hasilkan.

Buat masa kini, lelongan mod yang paling mahal baginya ialah Sheikah Switch yang berharga 2,000 Euros (RM 9,461). Mod Aku-Aku juga dikatakan mahal tapi telah dijual terus kepada PlayStation Spain. Manakala, lelongan yang paling murah ialah mod Mini SNES Metroid Gunship yang mana lelongannya telah ditarik keluar atas sebab kos pengeluaran.

Walaupun ramai yang menyukai hasil kerjanya, Mako tetap menghormati Collector Edition dan Bundle rasmi yang dikeluarkan oleh pembangun video game. Mako berkata setiap reka bentuk ada nilai seninya yang tersendiri, tapi hasil seninya lebih ke arah gaya modding dan lebih bercita-cita tinggi.
Mako berharap masa depan MakoMod akan menjadi lebih cerah. Dia berharap dia mampu menghasilkan mod yang dapat memberikan impak yang besar kepada setiap game AAA yang dilancarkan. Jika korang sukakan hasil kerja Gerardo “Mako” dan ingin menyokongnya, korang boleh like Facebook page dan follow Twitter Mako.
Terima kasih kepada Bunny Gaming kerana sudi berkongsi temubual bersama Mako ini dengan JomGaming. Korang boleh lawati laman BunnyGaming.com untuk membaca berita-berita gaming tempatan dalam Bahasa Inggeris.


Team Fortress 2: Gabe Newell Sebagai Heavy!

PC Master Race bergembiralah! Masanya sudah tiba untuk berperang dalam Team Fortress 2 sebagai idola master race, Gabe Newell!

Modding dalam komuniti PC memang mengkagumkan dan kadangkala sangat menghiburkan. Team Fortress 2 antara game yang mempunyai komuniti modding yang sangat aktif. Kali ini satu mod telah dihasilkan untuk class Heavy dalam Team Fortress 2 dan ia menyerupai direktor bagi Valve Coorporation iaitu Gabe Newell.
Skin ini diberi nama The Big Boss didatangkan dengan pelbagai pilihan warna rambut dan juga warna jambang! Bukan sahaja skin ini dibuat dengan penuh teliti, ia juga mendapat penganugerahan Gold Star Certified yang bermakna skin tersebut adalah serasi sepenuhnya dengan Team Fortress 2.


Hitman: Semua Pengguna PlayStation Plus Bakal Menerima Akses Beta

Berita gembira untuk peminat siri Hitman! Mereka yang mempunyai PlayStation Plus berpeluang mendapatkan beta!

Square Enix telah mengumumkan bahawa semua pengguna PlayStation Plus bakal berpeluang mencuba beta Hitman dan menjadi Agent 47.
Trailer Hitman ini adalah sebagai kesinambungan antara Hitman beta dan Hitman: Episode 1. Ia memberikan gambaran kasar apa yang Agent 47 lalui selepas Hitman: Absolution.
Hitman yang terbaru ini bakal hadir dalam bentuk bersiri dan bakal menemui peminat mulai 11hb Mac.


Bila Abah Review PS+: Nova-111

Hola Gamers! Seperti yang Abah janjikan, jom kita follow review untuk game free PS+ pilihan Abah kali ini iaitu Nova-111.
Best Ke Abah Game Ni?

Semasa mula-mula bermain game ini, Abah tak letak harapan tinggi pun yang game ini mampu memberi wow faktor kepada Abah. Namun begitu tanggapan Abah betul-betul meleset, dari hanya ingin mencuba lama-lama Abah pulak sangkut dengan game ini.

Game dari developer Curve Digital ini berkonsepkan turn-based strategy merupakan game puzzle yang amat ringkas tetapi penuh dengan keseronokan. Game yang amat santai ini juga membuatkan Abah terpaksa berebut dengan anak Abah yang juga menunggu giliran untuk bermain game ini.

Game ini mudah, berbekalkan kapal angkasa korang perlu menjelajah ke setiap planet yang ada untuk menyelamatkan saintis-saintis yang tiba-tiba hilang. Sepanjang perjalanan korang itu haruslah diingatkan bahawa korang perlu menjelajah keseluruh pelusuk peta untuk mencari apa sahaja yang tersembunyi dan juga saintis-saintis yang hilang.
Namun begitu, penjelajahan korang bukannya semudah yang disangka, korang pelu berhadapan dengan makhluk-makhluk asing yang berkeliaran di sekitar planet. Oleh itu strategi yang bernas diperlukan untuk korang menghadapi semua rintangan yang telah disediakan.

Bukan sekadar mencari saintis yang hilang, korang juga perlu mencari upgrade part yang tersembunyi di sekeliling planet ini. Ini bagi membantu korang untuk upgrade kapal angkasa korang untuk menghadapi makhluk asing dengan lebih mudah.
Updgrade ini amat diperlukan kerana apabila korang melangkah lebih jauh lagi, makhluk asing yang akan korang hadapi lebih sukar dan susah untuk dimusnahkan. So korang kena la sentiasa berwaspada dengan persekitaran korang dan korang perlu memastikan korang tidak tertinggal apa-apa yang penting sebelum korang pergi ke level berikutnya.

Cuma sedikit mengecewakan Abah ialah tiadanya mode multiplayer, kerana sekiranya mode multiplayer ini ada, pasti lebih menyeronokkan kerana korang dapat bermain bersama rakan-rakan yang lain. Konfem lagi mudah menyelesaikan puzzle dengan banyak kepala kan?
Apa Yang Abah Rasa?
Bagi yang meminati game berkonsepkan puzzle, Abah amat sarankan korang download game Nova-111 ini. Bukan sahaja mempunyai puzzle yang ringkas dan menyeronokkan, tetapi game ini amat santai dan boleh menghilangkan stress korang.
Game ini juga mempunyai grafik yang menarik dan juga lagu-lagu yang menyeronokkan, ini membuatkan anak-anak korang tertarik untuk bermain game ini. Game ini juga amat sesuai dimainkan oleh anak-anak korang kerana game ini boleh menjana kemahiran berfikir mereka dengan puzzle-puzzle yang mudah.
Walaupun tak sehebat Helldivers yang Abah main sampai tak ingat dunia, namun begitu game ini juga mampu membuatkan korang terleka. Mungkin kerana keasyikkan korang untuk menyelesaikan puzzle dan menyelamatkan saintis-saintis yang hilang. So Abah dah bagi amaran awal-awalnye, sapa kena pulas telinga dengan bini masing-masing jangan cari Abah!
Download Jangan Tak Download! Rugi Kalau Tak Download!


No Straight Roads Turut Dilancarkan Serentak Ke 4 Platform, Local Co-Op Diumumkan – Saksikan Trailer Terbaru

Seperti dijanjikan semalam, Metronomik hari ini telah berkongsikan beberapa butiran terbaharu tentang game pertama yang sedang mereka bangunkan, iaitu No Straight Roads.
Beberapa butiran ini diumumkan melalui satu video trailer terbaharu, berkemungkinan trailer terakhir sebelum ia dilancarkan pada bulan hadapan.
Trailer dimulakan dengan protagonisnya, May yang begitu bersemangat untuk menumbangkan empayar EDM melalui revolusi muzik rock. Ia telah memaparkan beberapa gameplay terbaharu yang kelihatan lebih menarik dan lebih digilap.
Kemudian, mereka telah mendedahkan bahawa game ini nanti bakal menampilkan local co-op — sesuatu yang ramai inginkan memandangkan game ini membawakan gameplay antara dua karakter dalam game yang masing-masing mempunyai alat muzik sendiri untuk ‘bertarung’ —  iaitu gitar dan dram.
Akhir sekali, Metronomik telah mengumumkan bahawa No Straight Roads akan turut dilancarkan serentak ke Nintendo Switch dan Xbox One, yang mana sebelum ini hanya mengumumkan untuk platform PC (Epic Games Store) dan PS4.
Jom layan trailer terbaharu ini:

No Straight Roads akan membawa pemain sebagai seorang ahli dalam kugiran rock, mempunyai misi untuk menentang empayar EDM. Genre yang akan diketengahkan ialah game aksi yang memfokuskan kepada muzik, namun ia bukanlah game bergenrekan rhythm.
Metronomik merupakan studio pembangun game yang berpangkalan di Malaysia, yang diketuai oleh Wan Hazmer, anak tempatan Malaysia, bekas pembangun di Square Enix yang menjadi lead game designer untuk Final Fantasy XV; serta orang kanannya untuk game ini ialah Daim Dziauddin, bekas concept artist untuk Street Fighter V.

No Straight Roads akan dilancarkan pada 30 Jun ini untuk PC, PS4, Xbox One dan Switch.


Paragon Akan Ditutup Pada 26 April Ini, Epic Games Akan Pulangkan Wang Semula

“We have failed you“

Epic Games dalam satu kenyataan baru di laman web rasminya telah mengumumkan bahawa mereka akan menutup Paragon pada 26 April ini.
Segala matchmaking akan ditutup secara perlahan-lahan sehingga tarikh tersebut.
Dalam kenyataan tersebut, Epic telah mengucapkan terima kasih kepada pemain yang menyokong game ini selama ini, serta meluahkan rasa kecewa mereka kerana terpaksa melakukan keputusan sedemikian. “Kami telah gagal, walaupun pasukan kami telah berusaha dengan keras dan kami mohon maaf,” kata Epic.
Mereka turut mendedahkan yang segala pack yang telah para pemain beli boleh dipulangkan semula wangnya dengan pergi ke laman ini.
Bagi korang yang tidak tahu, Paragon merupakan game free-to-play bergenre MOBA dengan pandangan third-person. Pemain diberikan plihan untuk membeli beberapa pack yang memberikan kandungan dalam game.

Dalam kenyataan kali ini, mereka tidak menyatakan sebarang sebab mengapa mereka menutup Paragon, namun sebelum ini, Epic sendiri telah mengaku bahawa mereka tidak mempunyai pasukan yang cukup untuk menyokong Paragon disebabkan kejayaan yang kini dikecapi Fortnite.
Semestinya, pengumuman ini telah menaikkan kemarahan para pemain setia Paragon. Di bawah adalah beberapa luahan kekecewaan mereka:
https://twitter.com/IlanAs08/status/956981514289537025
https://twitter.com/Skywalker2l/status/956994600404750337

Don’t abandon this project, just because paragon is in a rough place doesn’t mean you just throw it away that makes you bad game devs. Listen to the players and community and try to make it better and if all else fails then give up. This is just lazy and sad.
— Truffles Mansfield (@TheTruffStuff) January 26, 2018
Apa komen korang tentang penutupan Paragon oleh Epic ini? Adakah korang salah seorang pemain yang cukup meminati Paragon?


Jom Sertai Pertandingan PUBG Mobile, Dota 2, FIFA 19 Dan CSGO Di UiTM Jasin, Melaka

Mana geng-geng esports di sekitar Melaka? Ini ada pertandingan yang terbaik untuk korang!

UiTM Cawangan Melaka Kampus Jasin bakal mengadakan sebuah pertandingan esports yang membawakan empat game — iaitu PUBG Mobile, Dota 2, FIFA 19 dan Counter Strike: Global Offensive (CSGO). Di bawah adalah segala butiran yang korang perlu tahu tentang acara ini:

Tarikh: 5 hingga 7 April 2019
Lokasi: UiTM Jasin, Melaka
Yuran Pendaftaran:
– CSGO: RM25 (setiap pasukan)
– Dota 2: RM25 (setiap pasukan)
– PUBG Mobile: RM20 (setiap skuad)
– FIFA 19: RM5 (setiap pemain)
Tarikh tutup pendaftaran: 16 Februari 2019
Hadiah kemenangan terkumpul: RM2,000 (untuk semua game)

Berminat? Korang boleh mendaftar melalui pautan ini.
Ada pertanyaan? Boleh bertanyakan terus ke nombor di bawah:

Nazrin: 0193784606
Boi: 01110944393


Immortal Planet: Boleh Beli or Boleh Blah!?

Ada kalanya bila saya main game baru, saya boleh cepat biasakan diri dengan kontrol dan gameplay. Dan juga ada kalanya, game itu agak mencabar. Dan juga ada satu-satunya game yang menyeru kepada muka saya, “Hawhaw, #GitGud!”
Akhirnya saya menyerah kalah dan memasangkan controller gamepad pada PC, seperti yang dinasihatkan oleh penerbit teedoubleuGAMES. Tetapi adakah saya berjaya gitgud ke tak? Jom baca review Immortal Planet – Boleh Beli or Boleh Blah!?

Beku dalam Masa
Jalan cerita Immortal Planet adalah penuh dengan tema cyberpunk yang amat mendalam dan penuh kisah zaman silam. Jauh di angkasa terdapat sebuah planet tundra terasing yang sejuk, suram, dan penuh dengan sisa-sisa tamadun yang sudah lama termusnah. Penduduknya adalah sebuah puak Immortals, insan-insan yang bernyawa abadi tetapi masa telah menghakis jiwa dan kewarasan mereka.
Sneaky, sneaky; selagi dieorg tak nampak saya, bolehlah berlalu dengan selamat!
Karakter korang adalah seorang Awakewalker, seorang Immortal yang baru dibangunkan dari tidur beku cryogenic. Misi korang adalah mencari jalan keluar dari kubu berkubur ini, menyelesaikan misteri planet, dan membanteras sumpahan yang ditimpa.

Reka bentuk 2D isometrik yang unik terutamanya dengan bunyi ambience yang menarik. Tetapi agak sunyi juga tanpa latar belakang muzik soundtrack semasa menjelajah dunia game.
Gaya Indie bertemakan Dark Souls dan Bloodborne
Pada mulanya, saya gunakan keyboard dengan mouse untuk mengawal karakter saya. Ia terasa agak kekok, terutamanya apabila cuba menetapkan masa terbaik untuk menyekat musuh atau menggunakan kuasa skills atau barang keperluan items. Setelah bertukar kepada controller gamepad pula, memang ia terasa lebih selesa.
Serangan kuat boleh menolak musuh. Blocking dengan senjata memerlukan Stamina. Bila korang kembali ke tempat mati, korang boleh kutip balik markah experience.
Tetapi lebih selesa bukannya lebih senang. Game Immortal Planet mengutamakan strategi daripada menyerang secara mendadak. Jika korang bersifat terburu-buru, pihak musuh, terutamanya boss, memang akan menghentam korang!
Salah satu cara korang boleh menjaga diri adalah mengacau musuh (aggro) untuk mara ke kawasan lebih strategik. Setiap musuh mempunyai corak sendiri apabila bertarung; elok mengambil masa mengelak dan menjauhkan diri daripada serangan untuk mengkaji corak musuh.
Antara dua serangan jarak jauh yang paling awal boleh dijumpai adalah serangan kilat elektrik dan tembakan senapang.
Ada beberapa kali selepas mereka membaling bom api dan membakar kawasan sekitar, mereka juga terbakar diri sendiri sambil mengejar saya. Ini juga satu strategi baik untuk mengentam dan menolak musuh ke kawasan berapi. Mengutip balik baki experience yang hilang akan menyembuh balik nyawa karakter dan ini agak berguna sewaktu berlawan dengan musuh Boss.
Die, Die, Die!
Siapa-siapa yang tidak biasa dengan gameplay Dark Souls atau Bloodbourne mungkin akan merasa gameplay agak lembab. Pada pendapat saya, tenaga Stamina terlalu cepat habis walaupun sudah banyak markah experience digunakan untuk meningkat tahapnya.
Selain dari jumlah health bar yang lebih tinggi, musuh-musuh Boss akan sering bertukar corak serangan mengikut tahap nyawa yang tinggal.
Skill Dash bukannya gerakan tindak balas yang paling tepat, bahkan adanya beberapa isu semasa bertarung atau melintas halangan gaung. Jika mati akibat jatuh gaung atau dibunuh oleh pihak musuh, bukan markah experience sahaja hilang tetapi juga semua barang lebihan yang telah dikutip.
Tambah-tambah lagi hanya satu health pack yang sedia ada untuk setiap respawn. Sayangnya, inventori health pack tidak boleh ditambahkan. Ianya reset setiap kali saya pulang ke petak konsol.
Kesudahannya Boleh Beli or Boleh Blah?!
Immortal Planet adalah contoh terbaik bagi game RPG isometrik 2D yang setia kepada gaya bertarung strategik dan berdasarkan pada kesabaran dan tahap refleks. Akhir kata, bila korang tersekat tetapi game ada bagi ayat disclaimer “This game should be played with a gamepad”, buka je kotak controller dan main lagi.
BOLEH BELI!
+ Sesuai untuk sesiapa yang menggemari siri Dark Souls atau Bloodborne.
+ Reka betuk kawasan peta dan strategi skillset musuh boss membuat setiap cabaran pertempuran menarik dan berbeza.
BOLEH BLAH!
– Terlalu berorientasikan kepada demografik yang menggemari siri Dark Souls atau Bloodborne.
– Jalan cerita yang agak lembab dan konteks dialogue tidak beberapa jelas.


Detroit: Become Human Akan Dilancarkan Untuk PC Pada Bulan Depan, Saksikan Trailer Terbaru Dalam 4K

Quantic Dream telah mengeluarkan sebuah trailer terbaru, sekaligus mengumumkan tarikh pelancaran untuk game yang sangat dinantikan untuk dikeluarkan ke PC itu.
Detroit: Become Human akan dilancarkan ke platform PC pada 12 Disember 2019 di Epic Games Store. Korang boleh saksikan trailer penuh memukau dalam resolusi 4K di bawah:

Detroit: Become Human telah dilancarkan ke PS4 pada April 2018, yang mana pada ketika itu merupakan game eksklusif untuk PlayStation. Namun, pada Mac 2019, mereka telah mengumumkan bahawa Detroit: Become Human, bersama dengan dua lagi game yang dibangunkan Quantic Dream (Heavy Rain dan Beyond: Two Souls) bukan lagi game eksklusif untuk PS4, sebaliknya akan dilancarkan ke PC.
Langkah ini terjadi apabila saham minoriti syarikat pembangunan itu telah diambil-alih oleh NetEase.


Peminat Akan ‘Ternganga’ Dengan Satu Momen Ini Dalam Siri HBO The Last of Us, Kata Penulis

Siri TV The Last of Us yang bakal diterbitkan HBO kelak akan mempunyai satu momen yang sangat mengejutkan yang sebenarnya telah dibuang dari game pertamanya.
Itu kata penulis-bersama, Craig Mazin ketika bercakap kepada Must Watch, podcast terbitan BBC. “Mulut ternganga — itu yang akan berlaku,” kata beliau. “Pasti, kami perlu lakukan itu. Kamu tidak dapat halang saya daripada melakukan itu.”
“Kalau kamu telah mainkan game itu, hasrat kami adalah kamu akan tonton siri itu dan kata ‘tiada apa yang berbeza terhadap apa yang saya sayangkan tentang game ini, dan apa yang telah saya lihat dalam game, tapi ia juga membawa sesuatu yang lebih banyak — perkara-perkara yang saya tidak tahu, sesuatu yang mengagumkan'”.
Mazin merupakan insan yang bertanggungjawab menulis dan menerbitkan siri TV Chernobyl di HBO yang mendapat pujian ramai. Untuk siri The Last of Us ini, Mazin akan menulis jalan ceritanya bersama-sama dengan orang kuat dari Naughty Dog sendiri, Neil Druckmann.
Pada ketika ini, tidak banyak yang kita ketahui tentang siri adaptasi dari video game ini. Apa yang kita tahu ialah ia akan menggunakan susur masa semasa game pertama The Last of Us. Masih belum ada butiran tentang para pelakon, serta tarikh keluarnya siri ini juga belum didedahkan.

Kaitlyn Dever Teruja Kalau Dapat Bawakan Ellie Dalam The Last of Us HBO, Mahu Hugh Jackman Jadi Joel


Ini Semua Berita, Pengumuman Dan Trailer Yang Diperlihatkan Di Sidang Media E3 Xbox

Kami sarankan korang selesakan diri dulu sebelum tonton kerana ada BANYAK video trailer dalam artikel ini!

Microsoft dalam sidang media Xbox pada awal pagi tadi benar-benar telah menggegarkan E3 2018 setakat ini. Mereka telah memperlihatkan banyak game dan pengumuman, termasuk game yang eksklusif mahupun yang multiplatform
Tak perlu buang masa, jom kita tengok apa yang telah diperlihatkan pada tadi:
Halo Infinite Kembali Bersama Master Chief!

War Stories Kembali Ke Battlefield V, Saksikan Trailer Pertama Single-Player Ini

Ori and the Will of the Wisps: Sekuel Siri Ori Akan Kembali Pada 2019

Tergamam Terbeku Kaku Melihat Dunia Frozen Dalam Kingdom Hearts 3!

PUBG Di Xbox One Akan Disajikan Dengan Pelbagai Kandungan Baru, Map Salji Diumumkan

Nier: Automate Become as Gods Edition Diumumkan Untuk Xbox One!

The Awesome Adventures of Captain Spirit Adalah Game Percuma Terbaru Yang Berada Dalam Dunia Life is Strange

Sekiro: Shadows Die Twice – Game Baru Dari Developer Dark Souls/Bloodborne!

Devil May Cry 5 Berwajah Baharu, Bakal Tiba Pada Tahun Hadapan

Son Goku, Luffy, Naruto, Light & Ryuk Bergabung Dalam Satu Fighting Game!
https://youtu.be/zKg3cGVNVvo
The Division 2 Membanteras Virus Berluasa Di Washington. Register untuk Closed Beta Sekarang!

Fallout 76 Akan 4x Lebih Besar Daripada Fallout 4 – Jom Tengok Gameplay Trailer!

Gears of War + Funko Pop = Game Mobile Terbaru, Gears Pop!

Gears Tactics: Game Gears of War Bergenre Turn-Based Strategy Terbaru Untuk PC

Trailer Gears of War 5 Paparkan Jalan Cerita Yang Lebih Gelap – Gadis Emosi Jadi Watak Utama!

Trailer Terbaru Shadow Of The Tomb Raider Bawa Kita Ke Dalam Dunia Mayan Misteri

Tonton Trailer Tunic Memaparkan Sebuah Pengembaraan Seperti Zelda Yang Comel Di Xbox One

Gimik Trailer Cyberpunk 2077: Setelah 5 Tahun Membisu, Akhirnya Peminat Naik Gila!

Konsol Xbox Terbaru Sedang Dibangunkan, Kata Ketua Xbox Phil Spencer!
Kalau Kau Dah Lawan Ribut Taufan, Selayaknya Kau Jadi Hero Just Cause 4 Lah, Rico Oi!

DLC Cuphead, The Delicious Last Course Akan Hadir Pada Tahun 2019

https://youtu.be/YC4oty9jnMU

https://youtu.be/VmQNo8xtcAg


Team Virtus.Pro Dari Russia Menangi DotA 2 Major Yang Pertama Di Malaysia!

Bertabahlah MidOne, xNova, AhJit, MoonMeander – serta pemain Malaysia lain yang kecundang menuju kejuaraan Kuala Lumpur Major! Kitorang still sayang korang.

What an amazing Grand Final we had here at #KualaLumpurMajor #GOGOVP! 🔥💪 @ramzesdoto @virtuspro #KLMajor #dota2 #DPC #esports #grandfinal #winners pic.twitter.com/qhkyBgLBvE
— PGL (@pglesports) November 18, 2018
Selepas 5 pusingan, akhirnya Virtus.Pro berjaya memenangi DotA 2 Kuala Lumpur Major 2018 dengan mengalahkan pasukan favourite, Team Secret dengan kiraan 3-2. Kemenangan ini membolehkan diorang membawa pulang USD350,000 dan 4,950 mata bagi kelayakan mereka ke TI9 nanti.

Kuala Lumpur Major 2018 ini merupakan tournament DotA 2 major pertama bagi DotA 2 Pro Circuit musim 2018/19. Sepanjang pertandingan ini dapat dilihat tahap persaingan dan aksi kompetitif dari setiap pasukan yang layak – sehingga dua pasukan mara ke Grand Finals; Team Secret dan Virtus.Pro.

Walaupun memenangi kejohanan ini, perjalanan VP menentang Team Secret bukanlah mudah. Kemenangan pusingan pertama bagi VP dibalas dengan gandingan hebat antara Yazied ‘YapzOr’ Jaradat (Weaver) dan Yeik Nai Zheng ‘MidOne’ (Broodmother) yang membawa kemenangan buat Team Secret di pusingan kedua.

Pusingan ketiga, MidOne terus beraksi cemerlang sebagai Zeus dan membawa Team Secret mendahului VP. Bagaimanapun, pada pusingan keempat, VP bangkit bagi menyerikan kedudukan, memaksa perlawanan ke pusingan kelima yang mencemaskan dimana Roman “RAMZES666” Kushnarev (Terrorblade) menghantui permainan Team Secret sehingga VP akhirnya muncul sebagai pemenang.
Tahniah kitorang ucapkan kepada team Virtus.Pro.


Destiny: DLC Rise of Iron Bakal Membawa Perubahan Ke Dunia Destiny!

Bosan dengan The Taken King? Bila DLC baru nak keluar ni?

Tak mengapa! Laporan bahawa expansion Destiny yang baharu, Rise of Iron akan menjadi satu DLC setaraf dengan The Taken King dan bukan sekecil The Dark Below atau House of Wolves.
Expansion kali ini akan mengandungi raid yang baru dan jalan cerita lebih menarik. Bukan itu sahaja, kemungkinan besar Bungie akan merekabentuk weapon baru yang berkemungkinan berupa Hammer atau Axe. Exciting times for us fellow Guardians!

Minggu lepas, Bungie mengatakan bahawa mereka akan membuat satu live stream Destiny Reveal Stream pada Khamis 10 Jun, 1am waktu Malaysia. Banyak yang akan dikemukakan tentang ancaman yang akan datang dalam Rise of Iron! Saksikan reveal Rise of Iron ini nanti di dalam channel Twitch mereka.
Nak tahu lagi tentang Rise of Iron? Jangan lupa membaca JomGaming untuk update!


Asal-Usul Pembikinan ‘Cuphead’ Dicipta Untuk Memberi Penghormatan Kepada Era Kegemilangan Animasi

Apa yang membuatkan video game Cuphead: Don’t Deal With The Devil sangat cantik ialah visual 2D, animasi yang dilukis dan diwarnakan dengan tangan dalam style kartun 1930-an.

Pemain mengawal Cuphead dan Mugman, dua karakter yang kelihatan seperti Steamboat Willie, boleh menggunakan jari pada tangan mereka untuk menembak raksasa dalam pelbagai bentuk dan saiz yang menarik.
Digabungkan pula dengan muzik latar jazz yang menambahkan warna kepada game tersebut, Cuphead seperti sebuah game yang dihidupkan kembali dan dinaiktaraf untuk generasi digital.
Di sebalik persembahan visualnya yang mengujakan, tersimpan satu rahsia iaitu tahap kepayahan game aksi retro ini. Cuphead ialah game menembak 2D di mana pemain menembak, melompat dan berlari untuk mengelak segerombolan musuh yang datang dari pelbagai arah.
Kiri: Chad dan Jared Moldenhauer. Kanan: Adik-beradik Moldenhauer sedang menghabiskan masa kanak-kanak mereka dengan bermain dan menganalisis game aksi klasik.
Studio MDHR, sebuah studio indie yang ditubuhkan oleh adik-beradik Chad dan Jared Moldenhauer, yang mana studio mereka terletak di Regina dan Oakville.
Adik-beradik Moldenhauer mendapat inspirasi dari game run and gun seperti Contra dan Gunstar Heroes, game menembak angkasa lepas seperti Radiant Silvergun dan juga game seni beli diri seperti Street Fighter 3: Third Strike.
Cerita pendek kartun oleh Fleischer Studios, seperti Swing You Sinners dan Minnie The Moocher memberikan banyak inspirasi dalam mencipta reka bentuk karakter dan keseluruhan game Cuphead.

“Sementara kami sangat suka kartun seperti Snow White dan Pinocchio, yang mana sangat hebat. Dan juga nampak menakutkan dalam cara mereka. Apabila anda kembali ke era lewat 20-an and awal 30-an. Ia seakan-akan seperti jika mereka mahu menghasilkan animasi yang realiti.” Kata Chad Moldenhauer.
Menghasilkan sebuah game yang boleh membangkitkan era yang sudah ditinggalkan bukannya satu kerja yang mudah. Ia perlu dilukis dan didakwatkan setiap karakter dan frame animasi latar belakang dengan hanya menggunakan tangan.
“Untuk mendapatkan satu dan dua saat animasi, kamu perlu hasilkan lukisan 24 frame. Jadi apabila kamu merancang untuk melakukan beberapa lukisan yang berkaitan dengan serangan dan lompatan, kamu masih merancang mereka dengan cara yang sama seperti orang lain menghasilkan video game. Tapi untuk pengetahuan kamu, kamu akan melukis berjuta frame untuk memastikan ia berhasil,” kata Moldenhauer.

Satu sahaja konsesi yang pasukan itu lakukan adalah untuk mewarnakan setiap frame secara digital. Dan tidak menggunakan physical cell. Melakukannya kemudian telah menambah masa penghasilan sebanyak enam tahun.
Apabila studio itu mengeluarkan trailer pertama mereka pada tahun 2013, peminat sangat suka dengan seni dan gameplay-nya. Jangkaan mula terhasil dengan pelbagai permintaan. Skop asal lapan “boss fight” dikira tidak cukup. Game klasik seperti Contra mempunyai level yang panjang dengan halangan dan musuh disertai dengan pertempuran bos di penghujung perlawanan. Gamer mahukan lebih dari itu.
Selepas penilaian dibuat, adik-beradik Moldenhauer mahu melebarkan skop game tersebut, mahukan level pertempuran bos ditambah dan mahu menambah ciri-ciri terbaru dalam game run and gun. Mereka juga telah melebarkan pasukan penghasilan dari tiga ke 14 orang. Pelbagai perubahan dilakukan sehinggakan ia ditunda tarikh keluarannya ke tahun 2014.
Lukisan latar belakang yang masih dalam pembikinan. Setiap animasi frame dalam Cuphead perlu dilukis dan didakwatkan dengan tangan.
Adik-beradik Moldenhauer berhenti dari pekerjaan harian mereka dan memberikan sepenuh tenaga kepada Cuphead. Menggunakan rumah mereka sebagai tempat untuk menghasilkan game sepenuh masa.
“Jika dilihat, ia nampak seperti satu risiko yang besar. Pendapat kami tentang penerimaan adalah kami boleh memecahkannya dan masih menghasilkan game yang sempurna ini yang kami mahukan. Kami berdua mungkin nampak gila, tapi itu yang kami rasa,” kata Moldenhauer.
Tapi akhirnya, semua itu mendatangkan hasil apabila pada hari jumaat Cuphead telah terjual sebanyak satu juta salinan.
“Saya tidak tahu macam mana saya hendak memberikan respon terhadap itu. Ia sangat mengejutkan kami semua,” katanya.

Developer lain, walau bagaimanapun, memberikan amaran bahawa walaupun apa yang Studio MDHR lakukan semuanya membuahkan hasil, tiada jaminan syarikat indie yang lain akan berjaya sama seperti mereka. Tidak kira sebagus mana idea dan game mereka.
“Ini mungkin dengan senang boleh menjadi sangat teruk kepada mereka. Ia berlaku kepada setiap studio indie yang lain setiap tahun. Penghormatan besar kepada Cuphead, tapi saya tidak mahu mengatakan mitos ini adalah benar kerana jika kamu memberikan segala-galanya untuk game kamu, ia akan berhasil.” Developer dari Vancouver menulis di Twitter.
Dengan kejayaan Cuphead, Chad Moldenhauer kekal sederhana dan kembangkan rasa terhutang budinya kepada peminatnya.

“Saya dan abang saya, apa yang kami mahukan adalah wang yang cukup supaya kami boleh mencipta game kami yang seterusnya tanpa risau. Itulah impian kami, jika ada yang lebih dari itu, kami tidak tahu.” Katanya.
Beliau sangat bersyukur kerana menjadi sebahagian dari cerita kejayaan Kanada dalam industri video game yang mana industri itu didominasi oleh Amerika Syarikat dan Asia.
“Kamu lihat Doom dan Myst terkenal dan ia selalunya datang dari A.S. dan ia masih hebat kerana kamu rasakan, wow, dua orang atau lima orang ini menghasilkan ini semua? Tapi ia masih nampak tidak nyata. Jadi untuk kami untuk menjadi sebahagian dari cerita kejayaan ini jadi generasi muda boleh lihat yang perkara ini adalah nyata. Ia bagaikan mimpi buat kami.”
Sumber: Cbc.au


Star Ocean 5: Character Trailer Baru Buat Relia Si Cilik Penuh Misteri!

Square Enix hari ni sekali lagi telah release character trailer terbaru! Weeehuu!

Relia adalah seorang gadis yang sangat misteri sampai umur sebenarnya pun tidak diberikan info oleh pihak developer. Fidel dan Miki bertemu secara kebetulan pada suatu hari di mana Relia tidak mempunyai sebarang memori atau emosi.

Dengan menyertai Fidel dan rakan-rakan dalam pengemberaan mereka, Relia berharap dia mendapat kembali memori dan emosi nya. Cara Relia bercakap adalah seperti keanak-anakan.

Di dalam cerita Star Ocean 5, Relia nampaknya seperti di’target’ oleh seseorang. Siapakah seseorang itu? Jeng jeng!

Dalam battle, Relia mempunyai power yang misteri. Apabila digunakan, ianya seperti kesemua musuh terus terhenti daripada pergerakan! Relia jugak boleh menggunakan MP untuk memberikan support skill kepada party members, contohnya physical attack power up, physical defense power up, mental attack power up dan mental defense power up.

Dipendekkan cerita, Relia adalah seseorang yang anda mahukan di dalam party anda jika anda memerlukan party member yang penuh dengan support skills!

Star Ocean 5: Integrity & Faithlessness bakal dilancarkan di Jepun pada 31 Mac 2016 untuk PS3 & PS4, dan di NA/EU/Asia untuk PS4 sahaja, pada tarikh yang bakal diumumkan kemudian pada tahun ini.
JomBaca: Star Ocean 5: Fiore Brunelli Yang Sexy Mexy Mendapat Character Trailer Terbaru!


Monster Hunter: World Kini Adalah Game Keluaran Capcom Paling Pantas Terjual 6 Juta Unit Dalam Sejarah

Capcom telah mengumumkan bahawa Monster Hunter: World telah menjadi game yang paling pantas terjual sehingga mencapai 6 juta unit dalam sejarah Capcom.
Selepas memecahkan rekod dengan mencapai penjualan sebanyak 5 juta unit dalam masa tiga hari. Monster Hunter: World hampir untuk menjadi salah satu game jualan terbaik Capcom sepanjang zaman.

Walaupun itu nampak agak sedikit tidak kemas dengan 724 versi untuk Street Fighter II, masih ada peluang untuk Monster Hunter: World mencapai jualan yang lebih tinggi daripada segala yang pernah dikeluarkan oleh Capcom.
Sumber: Destructoid


Capcom Merancang Meluaskan Pengaruh Siri Monster Hunter!

Capcom mempunyai perancangan gergasi untuk siri Monster Hunter.

Dalam sebuah sesi temubual oleh Esuteru, Pengarah Capcom iaitu Kenzo Tsujimoto menyatakan mereka akan mengambil peluang untuk meluaskan pasaran siri Monster Hunter sempena penjualan konsol yang sangat memberansangkan. Ini kerana, PS4 dijangka akan terjual sebanyak 100 juta menjelang tahun 2020 manakala sekitar 50 juta unit pula bagi Xbox One.
Walaupun tidak mengiyakan bahawa siri Monster Hunter bakal tiba ke konsol seperti PS4 dan Xbox One, Kenzo Tsujimoto juga bertegas bahawa ia merupakan salah satu cara utama untuk memberi pendedahan yang lebih meluas mengenai siri tersebut.
Buat masa ini, kebanyakkan siri Monster Hunter berfokus pada platform hand-held seperti Nintendo 3DS.


Google Dilaporkan Sedang Merancang Membangunkan Platform Gaming – Pesaing Kepada PlayStation Dan Xbox

Sony dan Microsoft ada pesaing baru?

Google dikhabarkan bakal melompat ke arena gaming secara besar-besaran, yang mana mungkin boleh memberi saingan kepada dua konsol yang mendominasi pada masa ini, PlayStation dan Xbox.
Google sememangnya kini sedang merancang sesuatu untuk video game, namun kita tidak tahu sebarang perancangan spesifik daripada mereka. Walau bagaimanapun, menurut laporan Kotaku, Google mempunyai tiga pendekatan, iaitu:

Satu platform yang mungkin menggunakan fungsi streaming
Sejenis hardware
Satu percubaan untuk membawakan pembangun-pembangun game masuk ke bawah payung Google, sama ada melalui kempen merekrut yang agresif atau pengambil-alihan besar-besaran.

Kata laporan Kotaku lagi, ketiga-tiga pendekatan ini mereka dapati daripada lima individu yang sama ada telah mendengar sendiri daripada Google atau mendengarnya dari pihak kedua. Laporan ini tidaklah mengatakan yang platform gaming daripada Google ini akan menjadi pesaing secara langsung kepada PlayStation dan Xbox dari segi spesifikasi teknikal, tetapi khabar angin kuat mengatakan yang ia akan mempunyai kaitan dengan servis streaming dalam caranya yang tersendiri.
Apa yang menarik ialah laporan ini sememangnya selari dengan laporan sebelum ini, iaitu ‘Project Yeti’.
Apa pun rancangan mereka, yang pasti mereka sedang ke arah untuk menggegarkan industri gaming. Pada Januari 2018, Google melantik Phil Harrison, eksekutif veteran dalam arena video game yang pernah memegang jawatan-jawatan tinggi dalam Sony dan Microsoft sebagai pengurus PlayStation dan Xbox. Google juga dengan garangnya telah melantik pembangun-pembangun video game berpengalaman daripada EA, PlayStation dan banyak lagi syarikat gaming lain.
Jadi, apa agaknya platform gaming yang bakal Google sajikan kepada kita? Korang ada idea?


Dapatkan Kesemua Siri Assasin’s Creed Dengan Hanya RM70!

Berita gembira untuk gamer-gamer PC!

Jika korang mempunyai backlog yang bertimbun-timbun, mendapatkan tawaran terbaru Ubisoft melalui Humble Bundle ini bukanlah satu idea yang baik. Namun begitu, jika korang teringin untuk mendapatkan kesemua 9 koleksi Assasin’s Creed, ini adalah tawaran terbaik kerana ianya dijual dengan harga USD15 (~RM70).
Jika korang ingin menimbang-tara samada untuk mendapatkan koleksi ini, pastikan tidak terlepas peluang kerana ianya hanya ditawarkan selama 2 minggu.
Sumber dari Humble Bundle.


Pengarah Bond 25 Nafikan Yang Filem Itu Tergendala Kerana Beliau Sibuk Bermain Red Dead Redemption 2

Beberapa hari lalu, The Sun melaporkan yang pengarah filem Bond 25, Cary Fukunaga membuat kru-kru filem tersebut menunggu terlalu lama di set penggambaran. Apa alasannya? Kerana beliau sibuk bermain game Red Dead Redemption 2 (RDR2) di PS4.
Walau bagaimanapun, beliau telah tampil ke hadapan untuk menafikan dakwaan tersebut. Dalam satu post di Instagram, Fukunaga menuliskan panjang lebar untuk menjawab kontroversi ini:
“Tiada satu pun kerja ini terbabas daripada jadual, dan malah ketika penggambaran pada siang hari, dalam beberapa jam sebelum panggilan, antara penggambaran dan persiapan, dan selepas kita selesai akan sentiasa ada jabatan yang berdedikasi dan bekerja keras untuk menyediakan penggambaran seterusnya. Tiada siapa tidur dalam kerja yang seperti ini.”
“Untuk hubungan PS4 saya, kalau progress RDR2 saya dijadikan sebagai indikasi, ia sudah tergendala sejak beberapa bulan dan kalau sesiapa nak spoil-kan penamatnya sebelum saya habiskan B25 [filem Bond 25] saya akan marah.”
https://www.instagram.com/p/By3T14Ghxvy/?igshid=7lz9iezd18ek

Laporan The Sun sebelum ini mengatakan yang kononnya disebabkan tergendalanya penggambaran, kru filem tersebut terpaksa bekerja lebih masa pada sambutan Hari Bapa, yang mana ramai membantahnya.


Trailer Baru PlayStation Sahkan Gran Turismo 7 Hanya Akan Dilancarkan Ke PS5

Beberapa game awal PS5 — seperti Marvel’s Spider-Man: Miles Morales dan Horizon Forbidden West — turut dilancarkan ke PS4, membuatkan sesetengah pemain tertanya-tanya apakah game yang dibangunkan ‘benar-benar untuk PS5’.
Sony telah mengeluarkan satu trailer baharu yang memperlihatkan beberapa game baharu dan akan datang untuk PlayStation. Melalui trailer ini, mereka mendedahkan sebuah game akan datang dari francais lama PlayStation hanya akan dilancarkan untuk PS5.
Gran Turismo 7 telah diumumkan sebagai sebuah game eksklusif PS5, atau dalam kata lain, ia tidak akan dilancarkan ke PS4.
Dalam trailer ini, Sony dengan jelas meletakkan game simulasi perlumbaan permotoran itu dengan label ‘PlayStation 5 Exclusive’, serta bakal hadir pada tahun 2021.
Selain itu, ada beberapa game lain yang Sony dedahkan berapa lamakah game tersebut akan menjadi eksklusif untuk platform PlayStation sebelum ia dikeluarkan ke konsol lain pula.
Deathloop dan Ghostwire: Tokyo akan menjadi eksklusif untuk platform PlayStation selama 12 bulan, manakala Project Athia pula lebih lama, iaitu 24 bulan.
Korang boleh saksikan trailer ini di bawah:

PS5 akan dilancarkan secara rasmi untuk pasaran Malaysia pada 11 Disember ini.


Jumlah Wang Hadiah Terkumpul Bagi The International 7 Kini Melebihi USD19 Juta!

Tak mustahil kutipan tahun ini mampu memecah rekod yang dipegang pada tahun lepas.

Pada waktu penulisan, jumlah hadiah wang terkumpul bagi The International 7 (TI 7) telah pun mencecah USD19,214,742 hasil daripada kutipan penjualan Battle Pass yang bermula hampir 2 bulan lepas. Melihatkan kutipan ini akan tamat dalam masa 49 hari lagi, tidak mustahil kutipan TI 7 boleh menewaskan kutipan tahun lepas yang berjumlah USD20,770,460.
Maklumat peningkatan hadiah terkumpul bagi TI 7, boleh didapati di Dota2PrizePoolTracker.
Bagi mereka yang sudah memiliki Battle Pass dan inginkan item-item Prestige tetapi tidak mempunyai masa yang mencukupi, ianya boleh didapatkan melalui weekend sale Bundle. Berikut adalah 3 item Prestige yang boleh didapati kali ini:

Level 150 – Reef’s Edge terrain
Level 225 – Prize of the Saltworn Mariner, Kunkka Immortal
Level 250 – Benevolent Companion, Io Arcana


10 Game RPG Terbaik Bawah RM30 – Steam Spring Sale 2023


Sebab Kenapa Naughty Dog Mahu Bikin The Last of Us Remake Didedahkan

Minggu lalu, kita dikejutkan dengan laporan mengatakan remake game pertama The Last of Us untuk PS5 sedang dibangunkan. Rata-rata peminat memberikan reaksi negatif kerana tidak mahu lagi Naughty Dog memerah game yang sama sejak 2013.
Wartawan Bloomberg, Jason Schreier, yang mendedahkan laporan itu, telah hadir ke temubual bersama MinnMaxShow (via Comicbook), mendedahkan pula sebab mengapa Naughty Dog berhasrat untuk membikin remake tersebut.
Schreier mendedahkan pada ketika ini, kebanyakan pekerja di Naughty tidak mempunyai apa-apa projek aktif untuk diusahakan. Naughty Dog dikatakan kini berada di fasa pra-produksi untuk beberapa projek akan datang mereka, dan disebabkan pra-produksi ini mengambil masa yang agak lama seperti ingin memuktamadkan jalan cerita, karakter-karakter, seni dan dunianya, maka kebanyakan pembangun lain mempunyai masa lapang.
Oleh itu, sementara menunggu projek mereka seterusnya bertukar ke produksi penuh, sukar untuk mengerahkan kesemua pekerja mereka, apatah lagi studio sebesar Naughty Dog, untuk bergerak membangunkan game baharu. Maka, masa yang terluang itu digunakan untuk membikin remake The Last of Us untuk PS5.
Sama ada laporan ini sahih ataupun tidak, ia tidak dapat dipastikan lagi. Sekiranya sahih, mungkin tanggapan korang terhadap remake The Last of Us ini berubah selepas mengetahui apakah sebab disebaliknya?


Battlefield V Disahkan Dengan Latar Belakang Perang Dunia Kedua, Saksikan Gameplay Trailer Pertama!

Sekian lama kita menanti akhirnya info pertama tentang Battlefield V!

Dalam livestream yang baru sahaja berakhir, EA dan DICE telah memperlihatkan kali pertama Battlefield V. Seperti dijangka, latar belakang Perang Dunia Kedua digunakan.
Gameplay trailer juga telah dikeluarkan. Jom layan trailer penuh aksi ini:

Battlefield V akan dilancarkan di PC, PS4 dan Xbox One pada 19 Oktober 2018.


PlayStation Asia Dan ESL Asia Akan Anjurkan Pertandingan FIFA 18 – 8 Pemain Terbaik Dari 7 Negara

Adakah korang pemain FIFA 18 terbaik Asia yang dicari?

PlayStation Asia dan ESL Asia akan bekerjasama untuk membawakan sebuah pertandingan FIFA 18 yang pasti bakal menarik ramai pemain terbaik Asia – digelar PlayStation League Asia 2018.
Empat siri kelayakan secara online akan diadakan yang mana ia terbuka kepada semua pemain dari tujuh buah negara, iaitu Hong Kong, Taiwan, Korea Selatan, Singapura, Indonesia, Thailand dan Malaysia.
Korang boleh klik link-link di bawah untuk terus mendaftar bagi setiap pusingan kelayakan ini:

Kelayakan 1 (12 April 2018)
Kelayakan 2 (13 April 2018)
Kelayakan 3 (14 April 2018)
Kelayakan 4 (15 April 2018)

Dua pemain terbaik dari setiap pusingan kelayakan ini akan dipilih dan dibawakan berentap dalam acara akhir yang bakal berlangsung di Battle Arena, Petaling Jaya, Selangor, Malaysia pada 13 Mei 2018. Lapan pemain ini akan bertarung untuk merebutkan hadiah terkumpul sebanyak USD10,000 (RM38,662).

Bagi korang pula peminat esport, terutamanya peminat siri game FIFA, pastinya korang tidak mahu melepaskan peluang untuk menyaksikan para pemain terbaik Asia ini berentap di depan mata, betul tak? Tiket untuk menyaksikan acara akhir di Battle Arena ini juga disediakan. Dan apa yang paling menarik adalah korang boleh masuk secara percuma! Korang hanya perlu mendaftar di sini.


Game Percuma PlayStation Plus April 2022 – Hood: Outlaws & Legends, SpongeBob SquarePants

Hanya dua game percuma untuk bulan hadapan, tapi jangan terkejut kerana memang itu bilangan yang mereka sebutkan dalam pengumuman beberapa hari lalu.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia bagi bulan April 2022.
Ianya adalah seperti berikut, yang boleh diambil dari 5 April hingga 2 Mei 2022:
Hood: Outlaws & LegendsSpongeBob SquarePants: Battle for Bikini Bottom – Rehydrated

Bagi korang yang masih belum ambil game-game percuma untuk bulan Mac 2022, korang masih ada masa sehingga 4 April ini.


Death Stranding Director’s Cut: Boleh Beli or Boleh Blah!?

Setelah dua tahun pelancaran game Death Stranding pada tahun 2019, Kojima Productions telah mengambil langkah untuk melancarkan semula game Death Stranding mereka dalam bentuk Director’s Cut yang memfokuskan kepada konsol generasi baharu, Playstation 5.
Walaupun nama pelancaran semula game ini sama seperti Ghost of Tsushima Director’s Cut yang dilancarkan juga tidak lama sebelum ini, namun pengisian dan matlamatnya agak berbeza dengan Ghost of Tsushima.
Apa yang menarik, pengasas Kojima Productions sendiri, Hideo Kojima tidak bersetuju dengan nama Director’s Cut tersebut kerana menurut beliau terma Director’s Cut itu sendiri merujuk kepada content yang terpaksa dipotong sebelum pelancaran, akan tetapi content yang ada dalam Director’s Cut game ini adalah content baharu dan bukannya content yang dipotong sebelum pelancaran game asal. Penulis berpendapat kalau dinamakan ‘Extended Version’ ianya lebih sesuai.
Bagi mereka yang masih belum bermain Death Stranding yang asal, secara ringkas, Death Stranding berkisarkan tentang Sam Porters, seorang penghantar kargo di era pasca bencana di Amerika Syarikat yang ditugaskan untuk membuat penghantaran penting ke seluruh pelusuk negara, di samping menyambungkan semula rangkaian-rangkaian yang menghubungkan semula sisa-sisa manusia yang terselamat di era “Death Stranding”.
Beliau juga terpaksa berhadapan dengan makhluk-makhluk anasir ganas yang dikenali sebagai BT dan juga puak lanun kargo MULE sepanjang membuat penghantaran kargo-kargo penting ke seluruh pelosok Amerika di era pasca bencana.
Apa benda yang berbeza?
Seperti yang kita sedia maklum, dua tahun sebelum ini Death Stranding telah dilancarkan di konsol Playstation 4 dan Playstation 4 Pro sahaja. Walaupun dilancarkan juga di platform PC pada waktu tersebut, tetapi segala kebolehan grafik versi konsol yang ditonjolkan pada masa itu terhad kepada kemampuan konsol tersebut.
Namun dengan pelancaran konsol generasi baru PS5 pada penghujung 2020, Kojima Studio telah memberikan game Death Stranding satu nafas baru di platform PS5 dengan pelancaran Director’s Cut ini.
Death Stranding hadir dengan persekitaran dan panorama yang sangat menakjubkan ehsan visi daripada pengasas game ini sendiri Hideo Kojima, dengan kebolehan bermain dalam resolusi 4K 60FPS, kali ini sudah semestinya menjadi persekitaran tersebut nampak lebih hidup dan berdefinisi tinggi.

Death Stranding Director’s Cut hadir dengan tiga mode grafik iaitu Performance, Quality dan Ultrawide. Seperti mode-mode naik taraf dalam game lain, mode grafik ini juga hadir dengan fungsi yang sama di mana Performance Mode akan menjurus ke arah memberikan pengalaman bermain dalam 60FPS namun dengan resolusi yang direndahkan; Quality Mode memberikan pengalaman bermain dengan resolusi native 4K namun dengan FPS yang tidak stabil manakala Ultrawide Mode pula secara asasnya sama seperti mode Quality namun dengan tambahan format “letterbox” di bahagian atas dan bawah skrin.
Selain itu, game ini juga memanfaatkan fungsi haptic feedback dan adaptive trigger Dualsense yang memberikan tekanan ketika bertempur dan satu perasaan yang unik di bahagian tangan hasil bantuan gegaran haptic feedback yang tidak pernah mengecewakan.
Pantas, mudah dan selamat
Naik taraf grafik dalam game Death Stranding Director’s Cut ini boleh dikatakan agak ketara namun pada pendapat penulis terdapat pembaharuan lain dalam game ini yang menjadi kunci mengapa Death Stranding Director’s Cut sangat berbeza dengan versi asal game ini. Dengan kelajuan SSD terbaru dari PS5, kini anda tidak perlu menunggu lama untuk loading masuk ke dalam game. Berbanding versi PS4 yang memakan masa hingga seminit untuk loading masuk ke dalam game dari menu utama, versi Director’s Cut di PS5 hanya perlukan beberapa saat sahaja.

Selain loading time, Director’s Cut juga datang dengan beberapa alatan dan kemudahan yang baharu seperti Maser Gun, Buddy Bot dan Cargo Catapult. Bagi pendapat penulis ketiga-tiga pembaharuan ini memberikan pengalaman yang sangat berbeza dan ketara dalam Director’s Cut ini berbanding jika bermain dengan versi biasa.
Buddy Bot memudahkan pemain untuk membawa kargo tanpa perlu menyeksa diri dengan muatan yang begitu banyak. Anda hanya perlu letakkan sahaja kargo yang anda ingin bawa di atas Buddy Bot dan robot tersebut akan ikut sahaja ke mana anda pergi. Sangat mudah, bukan?
Jika itu tidak cukup memudahkan, anda sendiri juga boleh naik Buddy Bot tersebut dan biarkan robot tersebut membawa anda ke destinasi yang anda ingin pergi.

Selain Buddy Bot, kemudahan Cargo Catapult juga memainkan peranan yang penting dalam memudahkan penghantaran kargo anda. Ini kerana Cargo Catapult berfungsi sebagai penghantar jarak jauh yang membolehkan anda menembak kargo menggunakan kemudahan ini ke destinasi penghantaran anda. Konsepnya sama seperti sebuah lastik besar yang mampu melastik barang dengan jarak yang jauh.
Maser Gun juga salah satu senjata baharu yang hadir dalam siri Director’s Cut di mana ia berfungsi untuk melumpuhkan musuh dengan tembakan renjatan elektrik. Dengan adanya kesemua pembaharuan ini, ianya sangat membantu dan memudahkan pemain untuk membuat penghantaran kargo dengan lebih selesa dan selamat dan itu menjurus kepada point saya yang seterusnya.
Kemudahan yang terlalu memudahkan?
Kemudahan baharu dalam siri Director’s Cut kali ini, penulis berpendapat bahawa kemudahan-kemudahan tersebut mungkin sedikit mengubah pengalaman bermain game Death Stranding ini.
Tujuan utama game ini adalah untuk memberikan cabaran dalam penghantaran cargo namun dengan wujudnya kemudahan seperti ini ianya mungkin sedikit sebanyak membuang cabaran tersebut dan kadangkala membuatkan penghantaran terlalu mudah.
Namun kemudahan tersebut tidaklah secara keseluruhan mengubah cara anda bermain game ini kerana kemudahan tersebut juga mempunyai kebolehan yang terhad juga.

Lain-lain
Terdapat juga pembaharuan lain seperti Firing Range, Race Track, Fast Travel dan tambahan penceritaan di Ruined Factory.
Firing Range membolehkan anda untuk melatih diri menggunakan kesemua senjata di dalam game ini. Anda boleh mengakses Firing Range ini di setiap terminal yang anda singgah.
Selain itu, anda juga boleh membina Race Track di mana anda boleh menguji kebolehan memandu anda di dalam game ini. Walaupun Race Track ini terhad kepada mode time trial sahaja namun dengan melengkapkan time trial ini anda akan menerima habuan kenderaan yang boleh digunakan untuk membuat penghantaran di dalam game ini.
Tambahan penceritaan di Ruined Factory juga hanyalah sebuah tambahan yang minor sahaja dan tidak memberi kesan mendalam terhadap keseluruhan cerita.
Kini anda juga mampu membuat perubahan warna pada BB Pod anda namun ini hanya terhad kepada warna sahaja berbeza dengan Backpack pula anda hanya boleh menambah patches dan mengubah kedudukan barang sahaja. Namun ianya masih sebuah pembaharuan.
Keputusan – BOLEH BELI or BOLEH BLAH!?

Death Stranding Director’s Cut boleh penulis katakan berjaya memberikan satu pengalaman baharu jika dibandingkan dengan versi game sebelum ini dan ianya membuatkan game ini sebagai game yang lengkap.
Walaupun misi penghantaran agak berulang dan sama, namun pembaharuan yang diselitkan sedikit sebanyak memberi ruang dan variasi untuk pemain dalam membuat penghantaran kargo. Namun jalan cerita yang agak draggy dan memakan masa masih menjadi a real pain in the neck kepada semua pemain game ini.
Bagi pendapat penulis jika anda mempunyai PS5 dan ingin bermula bermain game ini maka game ini BOLEH BELI untuk anda. Jika anda juga seorang peminat game Death Stranding dari awal dan mempunyai PS5, maka game ini juga BOLEH BELI untuk anda.
Namun jika kesabaranku kau uji, sungguh kau tak peduli, maka game ini BOLEH BLAH untuk anda kerana game ini memerlukan kesabaran dan daya fikir yang tinggi dalam membuat penghantaran kargo yang sempurna.
Mungkin abang-abang posmen boleh cuba main game ini.
+ Naik taraf grafik ke 4K 60fps yang membuatkan persekitaran menjadi lebih menarik.+ Loading time pantas+ Penuh dengan pembaharuan+ Alatan dan senjata baharu yang sangat membantu
– Tiada penceritaan baharu yang memberi impak– Pembaharuan yang membuatkan gameplay menjadi sedikit tidak mencabar


2 Pemain Pro FIFA 20 Terpaksa Lawan Osom Selepas Server EA Ada Masalah Teruk

Pusingan kelayakan untuk FUT Champions Cup dalam FIFA 20 telah berlangsung pada hujung minggu lalu, dan seperti biasa, server EA kembali lagi dengan masalah untuk para pemain bermain secara online.
Jadi, apa yang mereka lakukan untuk menghabiskan juga perlawanan yang telah dijadualkan itu? Mereka bermain batu-kertas-gunting, atau kita di sini selalu panggil sebagai ‘osom’.
Menurut laporan Polygon, dua pemain pro FIFA 20, Shaun “Brandsha” Galea (kini menduduki tangga kedua dalam Malta ePremier League) dan Hasan “Hasoo19” Eker dijadualkan untuk berentap. Apabila mereka tidak berjaya invite antara satu sama lain, maka mereka terpaksa menentukan perlawanan tersebut melalui permainan osom.
https://twitter.com/brandsha56/status/1233777572015636486?s=20
https://twitter.com/eker_haso/status/1233779714201989122?s=20
Dalam satu tweet yang lain, seorang lagi pemain pro, Levy Frederique telah dikalahkan secara automatik kepada Tassal “Tass” Rushan, dan beliau meluahkan rasa kecewa.
https://twitter.com/LevyFrederique/status/1234128241868275713?s=20
Dalam satu kenyataan yang dikeluarkan, EA Sports telah maklum tentang pemain yang terpaksa menentukan perlawanan melalui osom ini. EA Sports mengatakan yang perlawanan osom itu tidak memberikan apa-apa makna kepada kejohanan itu kerana apabila kedua-dua pemain tidak dapat masuk ke dalam server, kedua-duanya akan dikira kalah.
Mereka menambah bahawa ini merupakan satu situasi ‘unik’ dan mereka sedang melihat, memahami dan menghalang untuk ia kembali berlaku.
https://twitter.com/EAFIFAesports/status/1234282702049660928?s=20
Sebagai sebuah game yang dikeluarkan secara tahunan, diterbitkan oleh satu syarikat gaming cukup besar, dan mengendalikan kejohanan terkemuka seperti ini, kejadian seperti ini adalah sesuatu yang begitu memalukan.


Kedai game baru buka di iOi City Mall Putrajaya, boleh jual game 2nd hand


Pigsodus: RPG Babi Menyelamatkan Kawan-Kawan! LOL

Dalam banyak-banyak game, kenapa mesti alkisah babi ini menjadi pilihan? Jom kita tengok projek yang kononnya akan tiba di Kickstarter nanti!

http://fat.gfycat.com/RepentantOccasionalAlaskanmalamute.webm
Pigsodus adalah sebuah game RPG side-scroller dari developer Psylocibe Games dimana korang akan memainkan watak seekor babi khinzir yang menggalas backpack dan memakai kacamata hitam stylo-mylo sambil cuba menyelamatkan kawan-kawannya dari menjadi bacon!
Sepanjang pengembaraan ini, korang terpaksa mengelak jerangkap samar, manusia yang gilakan daging bacon dan mengelak daripada suasana sejuk malam hari! Aih, macam-macam lah kisah korang nih!

Yang menariknya, sepertimana game RPG lain, Pigsodus ini menjanjikan skill tree yang kelakar, sistem looting dan crafting, A.I. musuh yang belajar dari permainan korang dan storyline yang kelakar (kata diorang lah).

Adakah ini akan menjadi the next game pelik selepas Goat Simulator? Tidak disebut pulak game ini nanti akan keluar pada platform mana. Sama-sama laa kita nantikan game ini keluar di Kickstarter nanti. Kepada yang berminat, cuba lawati pigsodus.com untuk maklumat lanjut.


GTA Online Kini Dipenuhi Dengan Pengumuman Yang Kononnya GTA 6 Akan Dilancarkan Pada 2019

Semuanya palsu semata-mata.

Ya, GTA Online sekarang dipenuhi dengan pengumuman Grand Theft Auto 6. Tapi korang janganlah terlalu teruja kerana Rockstar telah mengesahkan yang “pengumuman” itu adalah palsu, dan ia telah dilakukan oleh segolongan modders.
Sejak beberapa hari lalu, para peminat siri GTA telah dikejutkan dengan mesej yang pop-up di skrin GTA 5 Online mengatakan yang GTA 6 akan dilancarkan pada tahun 2019. Malah, ia turut mengajak para pemain untuk melakukan tempahan awal di laman web rasmi Rockstar.
Mesej ini hanya muncul di platform PC, PS3 dan Xbox 360.

Finally #GTAVI pic.twitter.com/Clkf9Sr1vX
— Benart (@notBen10_) June 26, 2018

Multiple players are suddenly seeing the following message when loading into GTAV:
"#GTAVI Coming 2019"
That's one way to announce a game!👀 pic.twitter.com/g0EBdZ9itw
— X̷ßƲᕲZ (@Xbudz) July 2, 2018
https://twitter.com/JakobRobijns/status/1013729454026346497

Hey, @RockstarGames is this true? #GTA #GTAVI pic.twitter.com/vy2DQoGE2y
— Danny (@Dasregenbogen) June 27, 2018
Ramai yang menganggap ia adalah berita benar dan rasmi yang dikeluarkan oleh Rockstar. Iyalah, kalau kami pun akan percaya memandangkan ia muncul di skrin game itu sendiri.
Namun, perkara ini telah disahkan oleh Rockstar sendiri sebagai palsu. Ia dilakukan dengan penggunaan mod, dan ia bukan mesej dan kenyataan rasmi daripada mereka.

This is a hoax made with the use of mods, and not an official message or statement from Rockstar Games. *OV
— Rockstar Support (@RockstarSupport) July 2, 2018
Jadi, korang janganlah terlalu teruja dengan ‘pengumuman’ ini. Dengan Red Dead Redemption yang bakal keluar pada Oktober ini serta GTA 5 Online yang masih lagi dikemaskini dengan kandungan-kandungan baru, pastinya GTA 6 masih jauh lagi untuk diumumkan.


Controller Untuk Mobile Seperti Nintendo Switch – Memperkenalkan Razer Kishi, Berharga RM389

Pernah terbayang untuk bermain game-game mobile dengan controller yang berbentuk seakan Nintendo Switch? Razer ada jawapannya.
Razer telah mengumumkan sebuah aksesori untuk telefon pintar mereka yang terbaharu, digelar Razer Kishi. Seperti yang korang boleh nampak dalam gambar di atas, ia merupakan controller untuk bermain game di telefon pintar, berinspirasikan daripada Nintendo Switch.
Kishi membawakan ketepatan yang dipertingkat dan kawalan-kawalan yang diperkembangkan. Penambahbaikan ini dapat dinikmati dengan kehadiran analog stick boleh-tekan, pelbagai butang serta d-pad yang mempunyai 8-arah. Malah, sama seperti controller-controller lain, ia menampilkan butang trigger di bahagian belakang.
Kishi disambungkan ke telefon pintar melalui sambungan USB-C, sekaligus menghapuskan input lag, serta menyajikan latency yang sangat rendah.
Controller ini turut menyokong keupayaan untuk dimainkan di cloud gaming seperti Microsoft Project xCloud, Google Stadia atau NVIDIA GeForce NOW.

Razer Kishi akan dilancarkan ke pasaran Malaysia di beberapa kedai terpilih bermula 27 Jun 2020, dengan harga RM389 untuk Android. Untuk iOS, Razer akan melancarkannya pada tahun ini juga namun belum ada tarikh dan harga yang diumumkan.
Korang boleh layari laman rasmi Razer Kishi untuk info lanjut.


Pengarah God of War Sahkan Tiada Season Pass Diperlukan Untuk God of War Akan Datang

Yay! Berita baik untuk semua.

Pengarah game, Cory Barlog mengesahkan God of War baru tiada season pass yang memerlukan pemain untuk mendapat akses penuh game akan datang ini.
Melalui laman Twitter beliau sendiri, Barlog menjawab pertanyaan cepumas kepada seorang peminat di bawah:

No season pass. As for the story questions – you will have to wait and play the game to see how it all shakes out. I just finished another play-through last night around midnight and it was still awesome! I'm totally biased, though.
— Cory Barlog 🖖 (@corybarlog) January 17, 2018
Lega rasanya God of War tidak hanyut dengan arus microtransaction dan juga pembelian season pass untuk DLC zaman sekarang. Namun, ini tidak menyingkirkan kemungkinan God of War akan ada story expansion seperti Horizon Zero Dawn: Frozen Wilds DLC.
Tahukah anda sebenarnya Sony tiada hasrat untuk menyambung siri God of War ini?
God of War akan dikeluarkan tahun ini eksklusif hanya untuk PS4 tetapi masalahnya sehingga kini masih tiada lagi tarikh rasmi diumumkan kecuali khabar angin merujuk kepada 22 Mac 2018 untuk pelancaran game ini.


China Memperkenalkan Larangan Gaming Bawah Umur Lebih Ketat, Boleh Online Hanya Hujung Minggu

Kerajaan China bakal memperkenalkan satu undang-undang yang lebih ketat kepada gamer bawah umur yang ingin bermain game online.
Negara tembok besar itu akan melarang kanak-kanak dan remaja bawah 18 tahun untuk bermain game online pada hari-hari persekolahan. Kemudian, hanya sejam dibernarkan pada hari Jumaat, hujung minggu dan hari-hari cuti umum.
Senang cerita, kalau minggu-minggu biasa, di mana mereka bersekolah pada hari Isnin hingga Jumaat, maka hanya tiga jam dibenarkan bermain game online dalam minggu itu (Jumaat, Sabtu, Ahad — ketika tiada sebarang cuti umum).
Bahkan, pada hari-hari yang dibenarkan itu, waktu bermain juga ditetapkan. Mereka hanya boleh bermain dari jam 8 sehingga 9 malam.
Menurut laporan The Wall Street Journal, peraturan baharu ini dikuatkuasakan kerana ingin membendung yang dikatakanya sebagai ketagihan bermain video game dalam kalangan belia. Menurut kerajaan China lagi, ketagihan ini telah mengakibatkan orang muda lalai daripada tanggungjawab dalam hal sekolah dan kekeluargaan.
Bagaimana kerajaan China akan kuatkuasakan larangan terbaharu ini? Semua game online yang dilancarkan di pasaran negara itu perlu menyambungkan sistem ‘anti-ketagihan’ yang dikawal oleh Pentadbiran Media dan Penerbitan Kebangsaan. Setiap gamer yang ingin bermain game online perlu mendaftar menggunakan nama sebenar dan dokumen-dokumen pengesahan yang dikeluarkan oleh kerajaan.
Undang-undang ini dilaporkan akan mula dijalankan pada Rabu ini.
Sebelum ini, pada tahun 2019, China meletakkan peraturan di mana golongan bawah umur hanya dibenarkan bermain game online selama 90 minit pada hari persekolahan, serta tiga jam pada hari-hari minggu dan cuti umum.


6 Jenis Voidwalker Yang Boleh Dimainkan Dalam Game Sekarang

Voidwalker, di mana void dimaksudkan dengan ruangan yang tiada jisim dan dipenuhi dengan kekosongan serta kegelapan tidak mengira masa atau tempat. Manakala walker iaitu bermaksud berjalan membuat Voidwalkers sebuah makhluk yang boleh merentasi masa dan ruangan.
Voidwalker adalah kuasa yang mampu membuat karakter berjalan menempuhi masa dan ruangan ataupun mengambil separa nyawa lawannya untuk buff diri sendiri, ada juga yang menggunakan kuasa gelap ini untuk membawa pihak lawan ke ruangan kekosongan di mana tiada erti kehidupan di dalam dimensi tersebut. Sering kali voidwalkers adalah kuasa yang dipelajari oleh kaum ‘Warlocks’ atau sihir #WarlockMasterRace
Di bawah adalah 6 jenis karakter Voidwalker yang boleh dijumpai dalam game-game yang boleh dimainkan pada masa sekarang.
1. Apex Legends

Wraith merupakan antara karakter yang berada dalam pilihan untuk dimainkan ketika Apex Legends dilancarkan. Event terbaru dinamakan ‘Voidwalker’ menunjukkan cerita masa lampau Wraith bagaimana dia boleh menggunakan kuasa void untuk membuka portal serta berlari di dalam dimensi tanpa mengira masa dan ruangan.
Wraith atau nama sebenarnya Renee Blasey berasal dari planet Typhon berumur 27 tahun ketika diperkenalkan kisah masa silamnya dan kini berada di dalam arena Battle Royale Apex Legends.
2. Destiny

Warlock merupakan antara 3 class hero yang boleh dipilih dalam Destiny. Voidwalker adalah antara sub-class yang boleh dimainkan selain sub class solar dan arc. Seorang warlock boleh mempelajari ilmu void ini dengan level-up kepada 3 jenis tree style yang tersedia ada. Warlock Vanguard, Ikora Rey juga merupakan seorang Voidwalker.
Void bukanlah kegelapan (darkness) ataupun light, void hanyalah energi yang tiada jisim yang mampu menghancurkan dan mengambil energi daripada pihak lawan untuk kegunaan sendiri.

Voidwalkers dalam Destiny mampu menggunakan kuasa void untuk ‘blink’ iaitu lompatan yang merentasi ruangan dan masa seketika untuk teleport ke hadapan. Kuasa super Novabomb dan Novawarp juga boleh hancurkan pihak lawan. Manakala ada yang menggunakan hand-held supernova sebagai bomb untuk yang membolehkan menaikkan balik nyawa selepas mengambil nyawa pihak lawan.
3. Final Fantasy
Kaum Voidwalker boleh dilihat dalam francais Final Fantasy (FF) seperti FF8, FF9 dan FF14.

Dalam FF9 dan FF Tactics, Provenance adalah kawasan misteri di luar rintangan dimensi yang digunakan oleh Voidwalkers untuk menyerang Vana’diel di mana kristal boleh dijumpai dan lokasi di mana kemuncak jalan cerita Voidwatch berlaku. Ia adalah kawasan yang sangat kecil yang mengandungi hanya empat medan pertempuran serta merupakan “lobi” untuk pemain boleh bersiap sedia untuk berperang dan berehat kemudian.

Dalam FF14 pula, Voidwalker adalah salah satu boss di dalam raid yang merupakan ‘Sin Eater’ yang pertama dari Eden (Lore FF8). Boss Voidwalker ini menggunakan ‘void’ sebagai kuasa gelap di mana pemain harus membunuhnya untuk kembalikan ‘light’ ke dunia ini supaya element antara kegelapan dan kecerahan berada di dalam keadaan yang seimbang. Kuasa gelap dan kecerahan bukanlah bermaksud jahat lawan baik, ia hanya harus berada di tahap yang sama.
4. Darksiders

Selain game yang telah disebut di atas, Voidwalker merupakan Gauntlet yang membenarkan pemain merentasi antara dua point dengan membina 2 portal di atas pad tertentu.
Menggunakan teknik tersebut merupakan cara jalan untuk melawan Tower Guardian, menyelesaikan teka-teki Black Throne dan mengalahkan Straga. Dengan tambahan Phasewalker pula, ia dapat membuka portal yang dapat merentasi masa.
5. League of Legends

The Void adalah manifestasi ketiadaan yang tidak diketahui yang terletak di ruangan luar. Kuasa void dipenuhi kekuatan kelaparan yang tidak pernah puas. The Void merupakan kawasan yang diidami oleh Cho’Gath, Kassadin, Kai’sa, Kha’Zix, Kog’Maw, Malzahar, Rek’Sai dan Vel’Koz
Manusia yang ingin sentuh kuasa ini akan melalui kesengsaraan akan ketidakpercayaan abadi, cukup untuk memecahkan fikiran terkuat. Mereka yang tinggal di alam Void sendiri dicipta secara tersendiri ditugaskan dengan tujuan tunggal — untuk menghantarkan jumlah kelalaian di seluruh Runeterra.

6. World of Warcraft
Voidwalker dari WoW adalah antara Voidwalker yang paling awal diperkenalkan dalam dunia video game.

Voidwalkers adalah jenis makhluk yang tidak berjisim. Makhluk berbentuk besar yang tidak mempunyai bentuk yang tetap berwarna biru dan ungu. Mereka berlegar ke dalam kebimbangan ke dalam hati. Walaupun tidak mempunyai badan dan daging, mereka masih mempunyai jiwa. Dipenuhi dengan kemarahan dan kebencian, ada kala Voidwalker adalah perkara terakhir seseorang bertemu sebelum menyeberang ke alam kematian.
Voidwalkers tidak takut dengan rasa sakit, membuat mereka digeruni oleh Warlocks. Menyentuh Voidwalkers ibarat dibakar frostbite dan genggaman mereka cukup kuat untuk menghancurkan tulang menjadi serbuk. Walaupun mereka bukan syaitan, mereka sering dirujuk sebagai itu disebabkan sifat mereka yang sentiasa dipenuhi kebencian dan kejahatan. Mengalahkan Voidwalker boleh dijadikan ‘makhluk peliharaan’ kepada Warlocks. Comel, kan?
https://www.youtube.com/watch?v=CM18rMLj32I
Kalau ada lagi Voidwalker yang kami terlepas daripada senarai ini, bolehlah ceritakan kepada kami di dalam ruangan komen!


Dapatkan Assassin’s Creed 2 Sekarang Secara Percuma Di PC

Bermacam game kini diberikan secara percuma bagi membantu orang ramai untuk terus kekal tenang di rumah bagi membendung penularan wabak COVID-19.
Antara yang terbaharu ialah Ubisoft kini memberi secara percuma salah satu game terbaik dari francais Assassin’s Creed untuk platform PC — iaitu Assassin’s Creed 2.
Tawaran ini dibuka dari sekarang hingga 17 April ini, dan apabila korang ambil game ini dalam tempoh waktu ini, ia akan menjadi milik korang buat selamanya.
Korang boleh ambil Assassin’s Creed 2 secara percuma di Uplay melalu pautan ini.
Tiada pemberian percuma untuk game ini di platform lain setakat ini selain hanya untuk platform PC.
Assassin’s Creed 2 merupakan game kedua dari francais yang cukup popular ini yang dilancarkan pertama kali pada tahun 2009 untuk PC, PS3 dan Xbox 360. Kemudian pada tahun 2016, game ini telah mendapat versi remaster untuk PS4 dan Xbox One sebagai salah satu game yang ada dalam The Ezio Collection.


Orisa, Si Tank Berkaki Empat – Hero ke-24 Overwatch Telah Diumumkan!

Semalam Blizzard telah mengumumkan hero baru Overwatch, dan ianya bukanlah Doomfist.

Setelah berteka-teki sekian lama, akhirnya Blizzard mengumumkan Orisa, robot omnic ciptaan Efi Oladele. Orisa adalah tank hero ke-6 di dalam game ini dan ianya memiliki senjata dan kebolehan yang menarik! Backstory karakter ini diceritakan dalam video origin story di atas.
Di samping itu, Pengarah Game Overwatch, Jeff Kaplan juga telah menerangkan banyak maklumat bagi Orisa di dalam video Developer Update di bawah.

Video ini menerangkan tentang senjata dan kebolehan Orisa sebagai hero Overwatch.

Fusion Driver: Senjata projectile automatik. Buat Orisa jadi perlahan apabila menembak. Sangat berkesan pada jarak dekat dan jauh.
Halt: Melancarkan mini graviton surge (seperti ulti Zarya) yang memperlahankan musuh, lalu meletupkannya untuk menarik musuh ke letupan tersebut.
Protective Barrier: Mencampakkan perisai (900HP) – anggap sahaja ianya seperti perisai Reinhardt ataupun Symmetra yang statik.
Fortify: Mengurangkan kesan damage (50%) dan menjadikan Orisa kebal terhadap stun dari McCree, charge Reinhardt ataupun tolakan Lucio/Pharah.
Supercharger (Ultimate): Meletakkan Supercharger yang akan buff damage dari team ke musuh.

Korang boleh mainkan Orisa di dalam Public Test Region (PTR) Battle.net bagi Overwatch versi PC. Bagi pemain console, Youtube sudah dipenuhi video-video berkenaan Orisa, layan tu aje la dulu sementara menanti update dari Blizzard.


Ini Video Gameplay Pertama Star Wars: Hunters, Game Arena Shooter Untuk Switch, Mobile

Setelah memperlihatkan trailer sinematik dan memperkenalkan beberapa karakter beberapa bulan lalu, Zynga kini berkongsikan video gameplay pertama untuk Star Wars: Hunters.

Star Wars: Hunters merupakan sebuah game bergenre arena shooter, mempertemukan perlawanan 4-lawan-4 yang menggunakan pandangan third-person, diinspirasikan daripada bermacam latar belakang karakter Star Wars.
Latar masa yang digunakan pula adalah selepas kejatuhan Galactic Empire, iaitu sekitar selepas Return of the Jedi.
Star Wars: Hunters digambarkan sebagai sebuah game kombat arena kompetitif yang memfokuskan kepada kerjasama berpasukan secara online. Ia akan turut membawakan fungsi cross-play antara Switch, Android dan iOS.
Buat masa ini, mereka hanya menyatakan Star Wars: Hunters akan dilancarkan pada tahun 2022 secara percuma untuk Nintendo Switch, iOS dan Android.


Pembangun Fall Guys Harap Mereka Boleh Ikuti Kejayaan Rocket League

Barisan game percuma dalam langganan PlayStation Plus untuk bulan Ogos 2020 menggembirakan ramai pemain. Bermula 4 Ogos ini, salah satu game yang boleh dimainkan secara percuma untuk pelanggan PS Plus ialah Fall Guys: Ultimate Knockout.
Kemaskukan Fall Guys: Ultimate Knockout ke dalam senarai game percuma ini sebenarnya agak mengejutkan kerana game ini belum dilancarkan sepenuhnya lagi. Bermakna, apabila game ini dilancarkan sepenuh untuk PC dan PS4, game ini dengan serentaknya akan terus masuk ke dalam senarai game percuma PS Plus.
Macam pernah dengar bukan model pelancaran seperti ini? Ya, ia pernah dilakukan semasa pelancaran Rocket League pada tahun 2015. Skrip yang sama, ketika pelancaran penuh Rocket League ke PC dan PS4, ia terus masuk ke dalam senarai game percuma PS Plus.
Lihatlah bagaimana Psyonix melalui Rocket League telah mencipta kejayaan melalui langkah pertama seumpama ini. Rocket League merupakan sebuah game esports yang masih popular dan mempunyai komuniti yang begitu kukuh. Sehinggakan, pada pertengahan tahun lalu, Psyonix telah dibeli oleh Epic Games, dan bertitik tolak daripada itu, tidak lama lagi pada tahun ini, Rocket League akan bertukar ke model game percuma untuk dimainkan semua (free-to-play).

Semalam, menjelang beberapa hari sebelum pelancaran, pembangun Fall Guys, Mediatonic telah hadir ke Reddit (r/PS4) untuk menjawab beberapa soalan daripada para peminat. Antara soalan yang mendapat perhatian ramai ialah tentang apakah sebab mereka memilih untuk memasukkan game ini ke dalam PS Plus serentak dengan pelancarannya.
Nampaknya Mediatonic memang berharap agar dapat mengikut jejak langkah kejayaan Rocket League, malah game kereta-bola sepak itu menjadi inspirasi kepada studio mereka. Ini jawapan penuh salah seorang pembangun mereka:
“Sony sangat berminat tentang game ini apabila kami memperlihatkan kepada mereka versi awal game ini, dan kami rasakan mengambil langkah ini akan membantu memberikan pendedahan game ini kepada audiens yang jauh lebih besar daripada apa yang kami sendiri mampu capai. Selain itu, ia sesuatu yang sangat berjaya kepada Rocket League yang mana ia telah menjadi antara inspirasi kepada kami.”
Belum lagi dilancarkan, Fall Guys sudahpun cukup popular. Walaupun masih dalam sesi beta, Fall Guys telah mempunyai penonton yang ramai di Twitch.

Fall Guys boleh dikatakan sebuah game battle royale seperti rancangan Istana Takeshi, tapi dengan tema warna-warni dan rekaan karakter yang comel. Dibangunkan oleh Mediatonic dan diterbitkan oleh Devolver Digital, game ini akan mencampakkan 100 pemain ke dalam arena yang penuh dengan halangan.
Antaranya, pemain perlu merempuh beberapa pintu untuk sampai ke garisan penamat. Yang jahatnya, sebahagian pintu yang ingin dirempuh itu sebenarnya adalah dinding yang tidak boleh ditembusi. Pemain perlu membuat keputusan yang bijak kerana kalau lambat (pening kepala sebab merempuh dinding keras), pemain akan disingkirkan.
Kemudian, separuh daripada pemain akan mempunyai ekor. Objektif level ini ialah untuk sampai ke garisan penamat bersama-sama dengan ekor. Bagi yang tiada ekor, pemain perlu mencurinya dari pemain lain, dan mereka yang sedia ada pula harus mempertahankannya.
Level ketiga pula, pemain perlu berlari mendaki gunung yang dalam perjalanan itu, dipenuhi dengan halangan yang sangat menyakitkan hati. Di puncak gunung itu terdapat makhota yang semua pemain rebut untuk dapatkan.

4 Ogos ini, bersedia untuk bergelak ketawa bermain Fall Guys, dilancarkan untuk PC dan PS4.


FIFA 17: J1 League Akan Ditampilkan Buat Pertama Kalinya!

Bergembiralah peminat bola sepak negara matahari terbit! J1 League akan ditampilkan ke dalam FIFA 17 – serba-serbi lengkap!

Dalam pengumuman yang dikeluarkan oleh EA Sports dalam laman web rasmi, mereka telah mengumumkan bahawa liga bola sepak peringkat tertinggi di Jepun, MEIJI YASUDA J1 League dan J.League Cup tournament akan ditampilkan dalam FIFA 17 buat pertama kalinya.
Dalam kenyataan tersebut, mereka mengatakan sebagai antara liga paling popular di Asia, J1 League memiliki global fanbase dan merupakan antara liga paling banyak diminta oleh komuniti FIFA.
Kesemua 18 kelab yang terdapat dalam J1 League akan dipersembahkan dengan logo, kits dan rosters yang lengkap. Setiap content ini juga akan dibawakan ke dalam mode-mode lain seperti FIFA Ultimate Team (FUT).
Berikut adalah senarai 18 kelab dalam J1 League:

Vegalta Sendai
Kashima Antlers
Urawa Reds
Omiya Ardija
Kashiwa Reysol
FC Tokyo
Kawasaki Frontale
Yokohama F. Marinos
Shonan Bellmare
Ventforet Kofu
Albirex Niigata
Júbilo Iwata
Nagoya Grampus
Gamba Osaka
Vissel Kobe
Sanfrecce Hiroshima
Avispa Fukuoka
Sagan Tosu

Bukan itu sahaja. Stadium atau home terbaru Gamba Osaka, Suita City Football Stadium turut bakal diperkenalkan sebagai antara beberapa stadium baru dalam FIFA 17.
Di akhir pengumuman tersebut, EA Sports menyatakan mereka akan mendedahkan lebih banyak info mengenai senarai liga, pasukan dan stadium untuk FIFA 17 menjelang pelancarannya.
FIFA 17 akan dilancarkan pada 29 September 2016 di PS3, PS4, Xbox 360, Xbox One dan PC.
JomBaca: FIFA 17: Gameplay Demo Di E3 2016 Tertiris! Jom Tengok Sebelum EA Padam!


IKEA Umum Kerjasama Dengan ASUS ROG Untuk Perabot Gaming Berpatutan

Jaga-jaga kepada jenama-jenama kerusi gaming yang mahal-mahal itu! Ada pesaing baharu yang bakal masuk ke gelanggang.
IKEA telah mengumumkan yang mereka sedang bekerjasama dengan Republic of Gamers (ROG), jenama gaming di bawah ASUS, untuk membangunkan perabot dan aksesori khas untuk gaming yang berpatutan.
Mereka belum menyenaraikan lebih lanjut tentang senarai produk yang akan diperkenalkan, namun menyatakan yang kira-kira 30 produk akan dilancarkan. Ia akan menemui pasaran China terlebih dahulu pada Februari 2021, dan dari Oktober 2021 ia akan dilancarkan ke pasaran-pasaran negara lain.
Melalui kerjasama ini, kata mereka, IKEA akan melancarkan siri produk ini yang direka khas untuk gamer untuk memberikan keselesaan pengalaman gaming ke tahap seterusnya.
Siri produk ini sedang dibangunkan di Pusat Pembangunan Produk IKEA di Shanghai, China. Pembangunan ini melibatkan pereka dan jurutera dari IKEA dan ROG serta gamer profesional dan pencinta gaming di Shanghai.
Korang boleh baca kenyataan rasmi yang dikeluarkan oleh IKEA di pautan ini.


Penerbit Red Dead 2 Terima Saman Daripada Syarikat Dunia-Sebenar Bernama “Pinkerton”

Klaim, jangan tak klaim.

Take-Two Interactive, penerbit game Red Dead Redemption 2, telah menerima saman daripada sebuah syarikat dunia-sebenar yang bernama “Pinkerton”.
Bagi korang yang tak mainkan Red Dead Redemption 2 lagi, “Pinkerton” muncul sebagai antara nama yang sangat penting dalam game ini. Sepanjang game ini berjalan, geng van der Linde sentiasa diburu oleh Andrew Milton dan Edgar Ross dari Pinkerton Detective Agency.
JomBaca: Red Dead Redemption 2: Boleh Beli or Boleh Blah!?
Disebabkan nama yang sama (dan juga peranan syarikat yang seakan sama), syarikat dari dunia-sebenar Pinkerton Consulting & Investigations — syarikat yang menawarkan perkhidmatan keselamatan — telah menghantar surat saman kepada Take-Two Interactive untuk meminta royalti ke atas penggunaan “Pinkerton” dalam game yang sedang hangat itu.
Take-Two telah mempertahankan diri dengan tuntunan mahkamah mereka sendiri, menyatakan yang agensi detektif dalam game tersebut adalah sebahagian daripada latar belakang sejarah RDR2, dan sepatutnya layak untuk mereka gunakan. Bagi mempertahankan alasan mereka ini, Take-Two membawakan beberapa rujukan terhadap organisasi Pinkerton pada lewat abad ke-19 dan awal abad ke-20 dalam sejarah Amerika — era yang sama digunakan dalam game RDR2.

Apabila game sedang hangat di pasaran, beginilah jadinya. Banyak pihak yang akan meminta royalti, ya tak? Ke macam mana?
Sumber: The Verge


Pokémon Go Turut Dihentikan Aksesnya Di Rusia, Belarus

Dalam menyertai memberikan tekanan global kepada Rusia dan Belarus atas serangan ketenteraan terhadap Ukraine, Niantic turut melakukan hal yang sama.
Dalam satu kenyataan di Twitter, Niantic telah mengumumkan yang game-game keluaran mereka, termasuklah Pokémon Go, Pikmin Bloom, dan Ingress, tidak lagi boleh dimuat-turun di Rusia dan Belarus. Akses kepada gameplay pula akan digantung dalam masa terdekat.
“Kami berdiri bersama komuniti global dalam mengharapkan keamanan dan resolusi segera terhadap keganasan dan kesengsaraan di Ukraine,” kata kenyataan itu.

We stand with the global community in hoping for peace and a rapid resolution to the violence and suffering in Ukraine. Niantic’s games are no longer available for download in Russia and Belarus, and gameplay will also be suspended there shortly.— Niantic 🧭 (@NianticLabs) March 11, 2022

Sebelum ini, antara syarikat besar gaming yang turut memboikot Rusia adalah Sony, Epic Games, Activision Blizzard, EA, CD Projekt Red dan Ubisoft.


10 Selebriti YouTube Terkaya 2016 Didedahkan, PewDiePie Kekal Di Tangga Teratas

Tahun 2016 bakal menutup tirainya tidak lama lagi, maka tibalah masanya untuk kita mengetahui siapakah selebriti Youtube terkaya untuk tahun ini.

Menurut senarai yang dikeluarkan Forbes, Felix Kjellberg, atau lebih dikenali dengan nama PewDiePie mengekalkan kedudukannya sebagai selebriti Youtube terkaya pada 2016.
Pendapatan yang berjaya dicecah beliau dilaporkan sebanyak USD15 juta (~RM66.7 juta), jauh meninggalkan Roman Atwood di tempat kedua dengan pendapatan sebanyak USD8 juta (~RM35.5 juta), dan Lilly Singh di tempat ketiga dengan pendapatan sebanyak USD7.5 juta (~RM33.3 juta).
Tahun lalu, PewDiePie turut berada di tangga teratas, dengan pendapatan mencecah USD12 juta (~RM53.2 juta), yang mana tahun ini ia telah meningkat sebanyak kira-kira 20 peratus. Antara sumbangan terbesar kepada pendapatan beliau tahun ini adalah siri YouTube Red dan buku beliau, “This Book Loves You” yang telah terjual sebanyak 112,000 salinan.
Berikut adalah senarai penuh 10 selebriti Youtube terkaya 2016 yang dikeluarkan Forbes:
1. PewDiePie – USD15 Juta
2. Roman Atwood – USD8.0 Juta
3. Lilly Singh – USD7.5 Juta
4. Smosh – USD7.0 Juta
5. Rosanna Pansion – USD6.0 Juta
5. Tyler Oakley – USD6.0 Juta
7. Markiplier – USD5.5 Juta
7. German Garmendia – USD5.5 Juta
9. Rhett and Link – USD5.0 Juta
9. Collen Ballinger – USD5.0 Juta

Baru-baru ini, PewDiePie telah menyatakan bahawa beliau akan memadamkan channel beliau itu apabila mencecah 50 juta subscribers, disebabkan kontroversi yang dimainkan oleh pihak Youtube kini.


The Elder Scrolls: Legends Dikemaskini! Bakal Tiba Ke Konsol Masakini!

Lebih fokus diberikan untuk konsol dan telefon pintar. Lawa pulak tu!

Bethesda telah mengumumkan pelancaran The Elder Scrolls: Legends bagi konsol – konsol masakini iaitu PlayStation 4, Xbox One dan juga Nintendo Switch di E3 2018. Pada asalnya, permainan kad virtual ini lebih berfokus kepada PC, Mac dan gajet mudah alih tapi kini studio terbabit kini percaya kepada potensi yang wujud di pelantar konsol.
Berita baik bagi mereka yang sudah The Elder Scrolls: Legends, pencapaian yang telah diterima akan boleh dipindah-alih ke pelantar lain. Jadi tak perlu la korang mula mengumpul kad – kad yang baru bagi pelantar lain!
Menurut Bethesda, The Elder Scrolls: Legends kini sudah mempunyai seramai 11 juta pemain dan jumlah ini dijangka akan bertambah kelak.